Kosanović: Da nastavimo sa dobrim i ozbiljnim igrama\nKruševački Napredak u okviru 18.kola Super lige Srbije gostuje u Bačkoj Palanci gde će odmeriti snage sa ekipom OFK Bačka. Gosti će pokušati da nastave sjajnu seriju, ali nema sumnje da će ovo gostovanje biti izuzetno teško za ’’čarapane’’.\nEkipa Napretka u ovaj meč ulazi sa puno samopouzdanja nakon serije pobeda. Šef stručnog štaba ’’čarapana’’ Milorad Kosanović istakao je da će rezultat u najvećoj meri zavisiti od pristupa njegove ekipe i igre koja bude pružena u Bačkoj Palanci:\n’’Očekuje nas još jedna u nizu sličnih utakmica koje igramo u poslednje vreme, poput one sa Zemunom ili Radom, nijanse su u pitanju. Čeka nas ozbiljan posao, igramo utakmicu u gostima, možda će i vremenski uslovi biti protiv fudbala, što nam sigurno ne ide u korist. OFK Bačka ima krizu rezultata, pa su izvršili promenu trenera, no nas to ne sme da zavara. Nas će dočekati maksimalno spremni, jer postoji taj neki poseban motiv kada igraju protiv Napretka i Vojvodine, ne zna zašto. Ono što je najvažnije je to da se mi tu mnogo pitamo, i način na koji odigramo tu utakmicu doneće i krajnji rezultat. Nadam se da smo spremni da nastavimo sa dobrim i ozbiljnim igrama, tim pre što nemamo kadrovskih problema. Želim da tom utakmicom nastavimo seriju dobrih igara.’’\nMeč 18.kola Super lige Srbije između OFK Bačka i Napretka igra se sutra, u petak 30.novembra 2018.godine, sa početkom u 18:00 časova. Obezbeđen je direktan televizijski prenos ovog susreta na prvom programu TV Arena sport.


BOGDANOVIĆ BEZ DLAKE NA JEZIKU O ODLASKU TRINKIJERIJA! Šta će Grobari reći na sve ovo?! - Informer\nSrpski košarkaš Bogdana Bogdanovića održao je video konferenciju sa nekoliko srpskih novinara\nO svemu i svačemu u nešto opuštenijem tonu. I NBA ligi i Sakramentu prvo, pa o reprezentaciji Srbije, odlasku Igora Kokoškova u Fenerbahče, ali naravno i o – njegovom Partizanu.\nsport Košarka KK Partizan Andrea Trinkijeri Bogdan Bogdanović grobari


KRIJUMČARENJE NAFTOM NA DUNAVU\nAutor: Glas javnosti 11.11.2021. u 09:28\nPolicija i službenici Uprave carina su na Dunavu, u blizini Pančevačkog mosta u Beogradu, presreli teretni brod i u njemu pronašli krijumčarenu naftu vrednu 10 miliona dinara.\nPripadnici policije, Odeljenja za borbu protiv korupcije, u saradnji sa Odeljenjem za suzbijanje krijumčarenja Uprave carina, a po nalogu Posebnog odeljenja za suzbijanje korupcije Višeg javnog tužilaštva u Beogradu, uhapsili su tri osobe zbog sumnje da su prokrijumčarile oko 55.000 litara nafte, čija se vrednost procenjuje na oko 10.000.000 dinara.\nUhapšeni su kao članovi posade zatečeni na brodu u vlasništvu privrednog društva "MM-Brodski prevoz" Z. M. (59), S. T. (67) i D. P. (21), dok se za još jednom osobom intenzivno traga.\nPolicija i službenici Uprave carina su na Dunavu, u blizini Pančevačkog mosta u Beogradu, presreli teretni brod i u njemu pronašli krijumčarenu naftu. Zbog postojanja osnova sumnje da su izvršili krivično delo krijumčarenje, osumnjičenima je određeno zadržavanje do 48 časova i oni će, uz krivičnu prijavu, biti privedeni nadležnom tužilaštvu.\nLuka DunavMUP SrbijeKrijumčarenje naftom


Ranka Mišić: Poslodavaci nisu imali strpljenja da čuju naše mišljenje – mojKontakt portal – Radio Televizija Kontakt\nRanka Mišić: Poslodavaci nisu imali strpljenja da čuju naše mišljenje\nOna je rekla da predstavnicima Unije udruženja poslodavaca nisu imali strpljenja da na današnjem sastanku čuju mišljenje Saveza sindikata o radnoj verziji zakona o radu, pa su demonstrativno napustili sastanak.\nPrema njenim riječima, jasno je kakvu poruku Unija udruženja poslodavaca napuštanjem sastanka šalje Vladi, radnicima i poslodavcima.\nOna je naglasila da Sindikat nikada nije opstruisao bilo kakvu vrstu razgovora i da se odazivao na svaki poziv Vlade i Unije udruženja poslodavaca Srpske.\nMišićeva je rekla da će do kraja biti na tragu interesa i zahtjeva članstva Saveza i svih granskih sindikata koji čine ovu organizaciju.\nOna je dodala da je Savez sindikata Republike Srpske jedina reprezentativna sindikalna organizacija koju čini 15 granskih sindikata, od kojih 10 iz realnog sektora.\nNa pitanje novinara da li će sutra prisustvovati razgovorima u Vladi Srpske o novom zakono o radu, Mišićeva je rekla da još nije vidjela da li je dobila poziv i da će o tome naknadno obavijestiti medije.\nPredsjednik Unije udruženja poslodavaca Republike Srpske Dragutin Škrebić rekao je da na današnjem sastanku sa predstavnicima Sindikata uopšte nije bilo riječi o radnoj verziji zakona o radu, jer je Sindikat protiv donošenja novog zakona.\n“Mislim da nemamo šta razgovarati ako je sindikat protiv novog zakona o radu”, rekao je Škrebić novinarima.\nOn je dodao da, nakon razgovora sa Vladom Srpske, Unija ima svega 18 primjedaba na radnu verziju zakona o radu koje se, između ostalog, odnose na porodiljsko bolovanje i plaćenu pauzu.\nZbog reakcija na vakcinisanje učenici iz Čelinca morali u bolnicu\nRekli su…O SRCU


Tadić nije bio upoznat sa planom koji je Samardžić predao Rosinu\nPredsednik Srbije Boris Tadić tvrdi da nije bio upoznat ni sa sadržinom ni sa postojanjem plana koji je u nedelju ministar za Kosovo Slobodan Samardžić predao zameniku šefa UNMIK-a Lariju Rosinu.\nMinistar Samardžić izjavio je da je Rosinu predao predlog sporazuma za sprovođenje Rezolucije 1244 posle jednostrano proglašene nezavisnosti Kosova, a u Tadićevom kabinetu kažu da predsednik Srbije smatra da je potrebno razjasniti o kakvom se planu radi, imajući u vidu da sa njegovom saržinom nisu upoznati ni Vlada ni predsednik države, odnosno da treba utvrditi da li je reč o stranačkim planovima ili potezima koje neko radi na svoju ruku.\nUmesto odgovora iz Vlade, stigla je izjava odlazećeg premijera Vojislava Koštunice koji je u razgovoru sa stranim investitorima najavio da će Srbija još jače nastaviti svoju borbu za Kosovo i da povećanje investicija iz svih država može samo da joj pomogne da na međunarodnom planu zaštiti svoja prava koja su zagarantovana Poveljom Ujedinjenih nacija. Međutim, američki ambasador u Beogradu Kameron Manter upozorio je da neodgovorne izjave srpskih političara kojima se opravdava nasilje mogu usporiti priliv stranih investicija u Srbiju. Svako ko nastavi sa provokacijama i nasiljem prema UNMIK-u i KFOR-u pravi veliku grešku, ocenio je ambasador SAD Kameron Manter.\nLiberalno-demokratska partija optužila je ministre u Vladi da za potrebe predizborne kampanje zloupotrebljavaju Kosovo opasno rizikujući gubitke ljudskih života i ocenila da državna politika svoj poraz i gubitak Kosova prikriva guranjem Srba u nasilje. A pomoćnica šefa diplomatije Milica Delević smatra da bi nastavak nasilja na severu Kosova mogao da utiče na zemlje koje ne priznaju nezavisno Kosovo da promene svoj stav i odluče se da ga priznaju kao nezavisnu državu.


Auto-put, pruga, DFC, mini šengen: Šta je sve Srbija danas dobila i kako je uspela da izbegne zamku - Biznis Telegraf.rs\nIzuzetan uspeh naše delegacije postignut je u Vašingtonu, prva je reakcija članova posle sastanka u Beloj kući.\nSporazum za unapređenje ekonomskih odnosa Beograda i Prištine je zapravo i više od toga, porčuli su članovi srpske delegacije posle prvog obraćanja javnosti. Ovo su najvažnije tačke sporazuma:\nSporazum o ekonomskoj normalizaciji Beograda i Prištine, koji je danas potpisan u Beloj kući podrazumeva, između ostalog, pristupanje Prištine inicijativi "mini-Šengen", ulaganje u infrastrukturu, izgradnja auto-puta i pruge.\nPosle sastanka u Beloj kući i potpisivanja sporazuma, predstavnici sprske delegacije obelodanili su ključne tačke koje se odnose na ekonomiju.\nJedna od prvih stavki jeste da se omogući ekonomski aranžman uz finansijsko učešće američkih razvojnih agencija.\nDalje, sporazum će značiti nova radna mesta, investicije, nesmetan protok naše robe na tržištu Kosova i Metohije.\nSporazum predviđa da Priština postaje deo inicijative Mini Šengen koji su pored predsednika Srbije Aleksandra Vučića inicirali i albanski premijer Edi Rama i premijer Severne Makedonije Zoran Zaev prošle godine.\nVučić je u prvom obraćanju posle sastanka naveo da je Priština bila protiv, i da je unela zabunu i formulacija "mini šenžen".\nOn je naveo i da od velikih projekata, sporazum podrazumeva auto put do Prištine, odnosno Niš-Ploće, zatim Ploče Merdare.\nPrugom je plan da se spoji Priština sa centralnom Srbijom, preko Merdara.\n- Zašto Merdare, jer su neki drugi hteli da preuzmu kontrolu nad sprskom železnicom, a tu zamku smo uspeli da izbegnemo - naveo je Vučić.\nUz autoput Niš - Priština punog profila, i uz izgledno americko finansiranje, Srbija dobija još jednu direktnu železnicku prugu, preko Kosova i Metohije, do Jadranskog mora, do luke Drac; Takode, naše sredine na KiM bice povezane novomželeznickom prugom koja ce iz Prištine preko Kosova Polja i Prilužja izlaziti na Merdare.\nĐurić i Čadež o sporazumu za unapređenje ekonomskih odnosa\nSporazum nudi novi odnos međusobne privredne saradnje, stvaranje pravog ekonomskog prostora u kojem mogu svi da profitiraju, slobodan protok roba, ljudi i kapitala, kao i direktnu podršku privatnom sektoru i otvaranje novih radnih mesta, rekao je predsednik Privredne komore Srbije Marko Čadež koji je dodao da ovim sporazumom Vašington pruža veliku finansijsku i tehničku pomoć Beogradu i Prištini.\n- Što se privrede između Beograda i Prištine tiče, ovo je veoma dobar sporazum - ocenio je Čadež i dodao da se kroz niz različitih američkih fondova sporazumom nudi direktna pomoć i podrška za otvaranje novih radnih mesta, stvaranje novog privrednog ambijenta i dovođenje novih investicija iz SAD i EU.\nDirektor Kancelarije za Kosovo i Metohiju Marko Đurić izjavio je da je ono što je delegacija Srbije postigla izuzetan uspeh, posebno s obzirom na to šta su bila očekivanja druge strane, te da je sporazum za unapređenje ekonomskih odnosa Beograda i Prištine, zapravo i više od toga - to je plan koji za naše ljude na KiM, ali i za celu Srbiju stvara mogućnosti za koje, kaže, nismo verovali da će biti dostižne.\nĐurić je istakao da je na prvom susretu jednog predsednika Srbije sa predsednikom SAD, posle mnogo decenija, između ostalog, dogovoreno da Priština u potpunosti pristupi inicijativi "mini Šengen".\nTo je, kaže, velika vest za Srbiju s obrizom na to da je naša zemlja najveći izvoznik u regionu, kao i imajući u vidu da smo zatvaranjem tržišta naše južne pokrajine izgubili više od pola milijarde evra za samo dve godine.


Zajednički projekat BiH i Srbije na zaštiti od poplava\nBy Mladen Dragojlovic / Објављено на: September 13, 2019\nKako bi se unapredio sistem preventivne odbrane od poplava na bujičnim vodotocima reka Rzav, Kamešina i Rača, Opština Višegrad, Grad Užice i Opština Bajina Bašta zajednički su implementirali dvogodišnji projekat „Uspostavljanje sistema odbrane od poplava u prekograničnom području Srbija-Bosna i Hercegovina“, čiji su rezultati predstavljeni u Višegradu.\nProjekat je omogućio unapređenje infrastrukture ali i podizanje svesti građana o načinu reagovanja u situacijama izazvanim poplavama i drugim vanrednim situacijama, a finansirala ga je Evropska unija u ukupnoj vrednosti od 962.000 evra na teritoriji obe države.\n„S obzirom da su poplave idenfitikovane kao jedan od najvećih rizika katastrofa za građane u Bosni i Hercegovini, posebno mi je zadovoljstvo danas biti ovde i videti konkretne rezultate pomoći Evropske unije Bosni i Hercegovini za oporavak od poplava i upravljanje poplavama“, naglasio je šef Kooperacija u Delegaciji EU u BiH, Ričard Maša.\nNačelnik Opštine Višegrad Mladen Đurević istakao je značaj ovog projekta za celokupnu lokalnu zajednicu i izrazio zadovoljstvo na uspešnoj realizaciji i dobroj saradnji tokom implementacije projekta.\n„Višegrad je unapredio sistem odbrane od poplava izgradnjom obaloutvrde na reci Rzav, kao i kroz obuku pripadnika Civilne zaštite koja je spremna da deluje u slučaju poplava na najvišem nivou“, naveo je Đurević.\n,,Izgrađeno je 680 metara pletera u koritu rijeke Kamešine u Mokroj Gori za sprečavanje zasipanja rečnog korita, rekonstruisane su i sanirane konsolidacione pregrade na potezu od lokacije Jatarice u dužini od dva kilometra, izgrađena je obaloutvrda i uređeno korito reke Rače na lokaciji ušća reke Rače u Drinu i regulisana je reka Rzav u zoni sportske dvorane izgradnjom obaloutvrde i pratećom adaptacijom u dužini od 348 metara“, dodao je Mihajlović.\nEU Delegacija u BiH u saopštenju za javnost ističe da je od posebnog značaja za sve tri opštine uspostavljanje sistema rane najave poplavnog talasa u slivovima reka Rzava i Rače, a nabavljene su i instalirane dvije kišomerne stanice za ranu najavu poplavnog talasa na lokacijama u Mokroj Gori i planini Tari. Jedinice civilne zaštite sa po 11 pripadnika u sve tri jedinice lokalne samouprave, su formirane, obučene i opremljene, a nabavljena im je i zaštitna oprema kao i oprema za reagovanje u vanrednim situacijama./ibna


Ponovo propala prodaja zrenjaninske Jugoremedije | Insajder\nPonovo propala prodaja zrenjaninske Jugoremedije\nŠesti pokušaj prodaje zrenjaninske fabrike lekova „Jugoremedija” nije uspeo, jer juče, kada je istekao rok za dostavljanje ponuda i uplatu depozita, ponovo nije bilo zainteresovanih kupaca ni po početnoj ceni koja je još jednom bila umanjena i iznosila je 1,2 milijarde dinara, odnosno oko 10 miliona evra.\nProdaja je planirana za 26. februar, međutim, kako je juče istekao zakonski rok za dostavljanje ponuda i uplatu depozita, a zainteresovanih nije bilo, izvesno je da se ona još jednom odlaže.\nStečajni upravnik Radovan Savić je novinarima rekao da će datum nove prodaje biti oglašen uskoro.\nNa prodaju su ponuđene zalihe lekova, mašine i uređaji za proizvodnju lekova, vozila, zgrade i pomoćne zgrade, čija je procenjena vrednost iznosi 3.8 milijardi dinara.\nZrenjaninska fabrika lekova je u stečaju od 2016. godine, a prvi pokušaj prodaje propao je u oktobru 2017. godine, kada nije bilo zainteresovanih kupaca. Od tada usledilo je nekoliko neuspešnih nadmetanja, a cena fabrike je posle svakog nastavila da pada. Poslednja neuspešna prodaja bila je oglašena za novembar 2018. godine po početnoj ceni od 1,9 milijardi dinara, odnosno oko 16 miliona evra.\nBez zainteresovanih kupaca zbog uzurpiranja dozvola za proizvodnju lekova\nGlavni razlog zašto su prodaje neuspešne jeste što se Jugoremedija prodaje bez svoje najvrednije „imovine” – dozvole za proizvodnju i promet lekova čija je procenjena vrednost bila oko 16 miliona evra.\nDozvola nema u prodajnom paketu, jer bivši zakupac, firma Union Medic, koja je u vlasništvu visokog funkcionera SPS Milana Selakovića, odbija da ih vrati, mada je ugovor o zakupu odavno istekao. Zbog toga je stečajni upravnik protiv njega podneo krivičnu prijavu, ali to nije garancija da će dozvole na kraju biti vraćene Jugoremediji.\nUprkos tome, stečajni sudija Aleksandar Stoikovski je naložio raspisivanje oglasa za prodaju u kome se kao imovina Jugoremedije ne navodi dozvola za proizvodnju lekova, već upravo parnica za njen povraćaj. Osim parnice, u imovinu ove fabrike ušli su industrijski kompleks i oprema.\nNekada značajna socijalistička fabrika lekova, zrenjaninska Jugoremedija, u poslednjih 17 godina prošla je trnovit „tranzicioni“ put – od sumnjive privatizacije niškom biznismenu Jovici Stefanoviću Niniju, preko višegodišnjeg otpora radnika i akcionara za opstanak firme, nerazjašnjene „uloge“ države u uništenju firme, do stečaja i, na kraju, bankrota koji je proglašen 2016. godine.


Originalno pismo Nikole Tesle otkriva tajnu njegove nacionalne pripadnosti - Sputnjik Srbija\n14:51 23 Jun 2021\n17:20 27.01.2021 Preuzmite kraći link\nPredsednica Društva „Mihajlo Pupin“, Aleksandra Ninković Tašić, gostujući u emisiji Radio Beograda 2, prvi put je pokazala i pročitala pismo Nikole Tesle upućeno prijatelju Amerikancu u kome poznati naučnik jasno ističe svoju nacionalnu pripadnost.\n„Ja sam Srbin, nema veze gde sam rođen, to se tada zvalo Austrija, ali ja sam, po svojoj majci Srbin koji pripada najstarijoj rasi koja čini srpstvo“, napisao je Nikola Tesla u pismu svome prijatelju.\n„Originalno pismo koje sam, sa pečatom i potpisom dobila pre nekoliko dana iz Amerike, brani Nikolu Teslu njegovim rečima od zloupotreba kojima je bio izložen sve ove godine“, istakla je Aleksandra Ninković Tašić, prenosi sajt RTS-a na kojem je objavljena i fotografija Teslinog pisma.\nAleksandra Nikolić Tašić je podsetila i na pismo našeg velikog naučnika iz fonda Kongresne biblioteke SAD, koje je ranije već objavljeno.\n„Ne postoji narod koji je stradao više od srpskog naroda. Zbog toga što smo toliko stradali postali smo narod pesnika i mislilaca. Znate li šta je rekao veliki pesnik Gete o srpskim narodnim pesmama. A šta mislite da bi rekao da je bio Srbin?“, napisao je Nikola Tesla 1895. godine.\n„Amerikanci malu knjigu o velikom srpstvu Nikole Tesle redovno štampaju u Kongresnoj biblioteci i ne dozvoljavaju da padne u zaborav, kao što mi to činimo“, dodala je Aleksandra Ninković Tašić u emisiji Radio Beograda 2.\nOstvaruje se Teslino predviđanje: „Anti-laseri“ približavaju čovečanstvo bežičnoj budućnosti\nSrbin, Nikola Tesla


RTS :: Dijalog vlasti i opozicije na RTS, žučna rasprava Milićevića iz SPS i Jovanovića iz NS\nPolitika Dijalog vlasti i opozicije na RTS, žučna rasprava Milićevića iz SPS i Jovanovića iz NS\nčetvrtak, 25. nov 2021, 10:58 -> 14:50\nU dijalogu vlasti i opozicije na RTS-u mišljenja su o referendumu, zakonu o eksproprijaciji, Rio Tintu suočili Stefan Jovanović iz Narodne stranke i Đorđe Milićević iz Socijalističke partije Srbije.\nDodaje da mu nije jasno zašto se Zakon o refenredumu usvaja sada po hitnoj proceduru ako je to, kako tvrdi, bila obaveza od 2006. godine.\n"Imate problem u isto vreme oko izgradnje rudnika, ovo su pripremne radnje za izgradnju rudnika, gde će da se iskopava litijum da naši ljudi budu rudari. Litijuma ima najviše u Nemačkoj, kada se tamo bude iskopavao i budu rudnici, tek tada možemo da govorimo o rudniku u Srbiji i razmišljanju da li nam treba", navodi Jovanović.\n"Preduslov za uspešan referendum je da građani budu informisani, a građani to nisu. Na vašoj TV se promoviše spot o Rio Tintu, a u isto vreme nije dozvoljeno da se emituje spot koji je protiv izgradnje rudnika. Sinoć je na protestu bilo jako puno ljudi, pre svega mladih, oni ne žele da vide svoju budućnost u Srbiji kao rudari", ističe Jovanović.\n"Ustav je usvojen 2006, potrebno je uskladiti ta dva zakona sa ustavom, ta usklađenost je neminovno morala da bude urađena do 2008, ali je bio neozbiljan pristup i nije urađeno. Cilj nije Rio Tinto niti preambula", kaže Milićević.\n"Srbija se jasno opredelila kada je reč o evropskom putu i poglavlje 23, pravosuđe i osnovna prava, amandmanima koji su predloženi se želi ojačati i osnažiti upravo pravosuđe u Srbiji. Nemaju dodirnih tačaka Zakon o eksproprijaciji sa Zakonom o referendumu i narodnoj inicijativi", napominje Milićević.\nPonavlja i da Rio Tinto nije tema i da nema veze sa ovim zakonima. "Dve godine će se vršiti istraživanja, da li će posle biti tema, to niko ne zna", kaže Milićević.\nNavodi da se Zakon o referendumu i narodnoj inicijativi usvaja po hitnoj proceduri jer smo, kaže, ograničeni vremenom.\n"Trećeg aprila su izbori, tajming je takav da u takvom intervalu do 16. januara moramo sprovesti referendum. Mora biti prostora ako bude žalbi i primedbi, u februaru će biti raspisani vanredni parlamentarni izbori", kaže Milićević.


20.05.2013 u 22:00\nIma nade za naše malinare\nČačak – U čileanskom gradu Talki, 15. i 16. maja održan je sedmi međunarodni seminar o proizvodnji i prometu jagodastog voća koji slovi kao centralni događaj u svetu za presek stanja i davanje preporuka u ovoj oblasti voćarstva. Među 350 učesnika iz te zemlje, Argentine i Perua, evropske istraživače, po pozivu domaćina, predstavljao je mr Aleksandar Leposavić iz čačanskog Instituta za...\n24.01.2013 u 12:30\nMalinari traže red na tržištu\nGornji Milanovac – Malinari Srbije ne žele da se ponove slike iz ranijih godina kad su, usred sezone berbe, bili primorani da svoje nezadovoljstvo ispoljavaju blokadom puteva i sukobima sa organima reda. Članovi Saveza udruženja „Srpska malina”, u gradu pod Rudnikom, usaglasili su zahtev vladi i Ministarstvu poljoprivrede (i već je „crno na belo” upućen u Beograd), i to pet meseci pre kampanje. –...\n13.07.2012 u 14:00\nRod maline smanjen 40 odsto\nČAČAK – Proizvodnja maline u Srbiji ove godine je drastično smanjena, a razlozi su duga, hladna zima, ali i prolećni mrazevi i vlažno vreme, navode u Institutu za voćarstvo u Čačku, predviđajući da će rod biti upola manji od prošlogodišnjeg. „Mnoga područja stagniraju u proizvodnji, poput Šapca, gde je berba već završena. Čak je i kvalitet problematičan, dok podaci sa otkupnih mesta govore da je...\n20.06.2012 u 22:00\nMalinari nezadovoljni cenom od 100 dinara\nArilje – U ariljskom kraju, najvećem srpskom malinogorju, i staro i mlado ovih dana ulazi u malinjake. Počela je berba „crvenog zlata”, prvi ubrani kilogrami slažu se u gajbice i isporučuju u hladnjače, gde se potom pakuju za izvoz. I opet se čuje da su proizvođači nezadovoljni otkupnom cenom kao i decenijama ranije u sezoni berbe. Propao je, kao što se zna, glasno najavljivani posao Unije...\n13.06.2012 u 16:00\nPropao ugovor sa Austrijancima o otkupu malina\nBEOGRAD – Predsednik Unije malinara Srbije Dragiša Terzić izjavio je danas da ugovor sa austrijskom firmom „Civis best fud (CWS best food)” neće biti realizovan, jer je to udruženje obezbedilo samo 10 odsto ugovorene količine maline. On je agenciji Beta kazao da je ugovor predviđao 50.000 tona malina za izvoz, ali je Unija malinara Srbije obezbedila i sa proizvođačima potpisala ugovor za samo...\n12.06.2012 u 18:00\nNišta od ugovora sa Austrijancima o otkupu maline\nUŽICE – Ugovor koji je Unija malinara Srbije potpisala u martu sa austrijskom firmom „CWS Best food” o otkupu 50.000 tona ovogodišnjeg roda maline po prosečnoj izvoznoj ceni od 1,60 evra po kilogramu neće biti realizovan jer nije podržan od malinara u Srbiji. Kako je za Tanjug izjavio predsednik Unije malinara Dragiša Terzić, umesto 50.000 tona, potpisani su ugovori za otkup samo 5.000 tona...\n07.08.2011 u 09:06\nDogovor malinara i otkupljivača, otkupna cena 100 dinara\nBEOGRAD – Proizvođači malina i otkupljivači tog voća iz ariljskog kraja postigli su dogovor u Vladi Srbije da početna otkupna cena maline bude 100 dinara po kilogramu. Ministar poljoprivrede i trgovine Dušan Petrović izjavio je Tanjugu, posle završetka sastanka koji je trajao šest sati i okončan je u dva sata ujutru, da su se vlasnici 11 hladnjača dogovorili s predstavnicima Udruženja proizvođača...\n05.08.2011 u 22:00\nKo ume – može i da zaradi\nKotraža – Ko je imao 30 ari maline, sam obrađivao i brao sa ukućanima, zaradiće i sa cenom od 80 dinara po kilogramu. Gužvu oko maline prave biznismeni, koju su posadili tri ili četiri hektara nadajući se profitu od 20.000 evra, ali im se ove godine izmakao” – kaže Veselin Čakarević (58), vlasnik hladnjače „Veso” u Kotraži. On je u ovom dragačevskom selu pre šest godina podigao komoru za...\n04.08.2011 u 22:00\nMalinari traže i subvencije i veću cenu\nArilje– Kisnuli su juče zajedno malinari i policajci na barikadi, koja ih deli kod Virova, na izlazu iz Arilja putem ka Požegi. Mirno je, ali svako na svojim položajima stoji: malinari ne odustaju od protesta, pokušavajući da u pregovorima dođu do ispunjenja zahteva za višom cenom, a policija ne mrda stalno držeći na oku kolonu traktora da slučajno odavde ne krene ka Požegi. Ni novi,...\n03.08.2011 u 12:28\nMalinari na barikadi čekaju pregovarače\nBEOGRAD – Više od 1.000 malinara iz zapadne Srbije i dalje mirno protestuje kod Arilja i traži da se otkupna cena maline poveća na 126 dinara za kilogram, izjavio je danas predsednik Udruženja proizvođača maline „Vilamet” Dragan Bogdanović. On je agenciji Beta telefonom kazao da malinari neće odustati od zahteva za povećanje otkupne cene na nivo prošlogodišnje, ali da su za sada odustali od dolaska...\nBlokade saobraćaja u više gradova u Srbiji - policija ne obezbeđuje proteste


Hovenijer: Kosovo je nezavisna država, Republika Srpska na Kosovu nikoga ne zanima - Kosovo Online\n26. Januar 2022. • 17:33\nAmerički ambasador u Prištini Džefri Hovenijer je izjavio da se suverenitet Kosova, kao i teritorijalni integritet, ne dovodi u pitanje i dodao da niko nije zainteresovan za "Republiku Srpsku na Kosovu", prenosi Reporteri.\n"Kosovo je nezavisna država. Neki ljudi će možda odlučiti da se suprotstave ovome, ali to je istina. Kosovo je suverena država. Ljudi mogu da raspravljaju koliko hoće, ali realnost, činjenice na terenu govore same za sebe", rekao je Hovenijer u intervjuu za RTK.\nUpitan o Zajednici spskih opština Hovenier je rekao da je to pitanje za Vladu Kosova.\n"Rekao bih da ni tada, u Ahtisarijevo vrijeme, niko nije imao na umu nešto što bi imalo drugi sloj vlasti, nešto sa izvršnim funkcijama, nešto što... Svestan sam zabrinutosti za drugu Republiku Srpsku. To nikog ne zanima. To ne pomaže Kosovu. To nije korisno. Ali postoje neke prednosti u smislu koordinacije", rekao je Hovenijer.\nDžefri Hovenijer Kosovo Ambasada SAD u Prištini Gabrijel Eskobar\nHovenijer: Moj tim i ja se radujemo što ćemo ugostiti Eskobara\nHovenijer: Podrška evropskom i evroatlantskom putu Kosova\nHovenijer: Postignuća Kosova za ovih 13 godina su jednostavno čudo


Prikazivanje članaka po tagu Projekti\nponedeljak, 12 septembar 2016 02:00\nZavršna radionica projekta "Volonteri protiv raka"\n7. septembra je održana završna radionica projekta "Volonteri protiv raka" koji je realizovalo Društvo za borbu protiv raka u Somboru uz podršku Ambasade SAD u Beogradu.\nU toku prethodnih šest meseci, 10 volonterki, studentkinja pedagoškog fakulteta je obučeno pristupu i pružanju podrške osobama lečenim od raka. Pet volonterki je ispunilo sve aktivnosti projekta: 2 sata nedeljno puna tri meseca su se družile i pomagale osobama lečenim od raka u svakodnevnim aktivnostima, oko nabavke lekova, overavanju dokumenata i drugo.\nVažan rezultat projekta je da su se mladi pokrenuli i otvorili prema ovom problemu, da je strah i stigma od malgne bolesti manji, i da su razumeli da je život moguć i sa bolesti, ali uz trud svih , a posebno uz veću pažnju okoline.\nVolonterke su upoznale naš Centar Zdravka, postale članice našeg udruženja, i pokazale želju da učestvuju i u projektima koji slede.


Stručno osposobljavanje u skladu sa lokalnim akcionim planom zapošljavanja u opštini Aleksinac uspešno je završilo 35 polaznika kurseva iz oblasti informacionih tehnologija i stranog jezika, uz podršku Kraljevine Norveške kroz projekat „Norveška za vas – Srbija“.\nU okviru projekta „Implementacija stručnog osposobljavanja u skladu sa Lokalnim akcionim planom za zapošljavanje u opštini Aleksinac”, 20 polaznika pohađalo je kurs nemačkog jezika, a još 20 učesnika IT obuku, od kojih je ukupno 35 položilo završni test i dobilo sertifikate. Svi polaznici nalaze se na evidenciji Nacionalne službe za zapošljavanje, a stručno osposobljavanje doneće im šansu da nađu zaposlenje.\n„Stekla sam osnovno znanje nemačkog jezika, i sada je bitno da nastavim sa učenjem, jer samo tako mogu da budem konkurentna kada tražim posao. U Aleksinac dolazi sve više nemačkih firmi, pa verujem da će mi ova znanja pomoći da počnem da radim“, rekla jedna od korisnica ovog projekta Daliborka Stevanović.\nPrema rečima predsednika opštine Aleksinac Nenada Stankovića, polaznici obuka koristiće znanja za pronalaženje posla u ovoj opštini.\n„Kraljevina Norveška odavno pomaže razvoj Aleksinca kroz različite projekte, pa je tako omogućila i nezaposlenima da dobiju šansu za zaposlenje“, rekao je Stanković.\nUštede u projektu biće iskorišćene za organizovanje obuka za sticanje praktičnih znanja za troje nazaposlenih u oblastima keramičarskih i fasaderskih radova. Kraljevina Norveška finansirala je ovaj projekat sa 10.000 evra, dok je opština Aleksinac učestvovala sa oko 1.800 evra.\n„Kroz projekat „Norveška za vas“, podržano je osam projekata stručnih obuka u skladu sa lokalnim akcionim planovima zapošljavanja u Aleksincu, Mionici, Beloj Palanci, Sjenici, Trgovištu i Babušnici ukupne vrednosti od 84.000 evra“, rekao je menadžer projekta „Norveška za vas – Srbija“ Radule Ristović.


Evropska fudbalska federacija (UEFA) i devet klubova koji su se povukli iz projekta Evropske Superlige napravili su sporazum u petak uvečer. Iz Niona su spremili paket koji je klubove zakucao za krovnu evropsku organizaciju novim sporazumom, koji glasi da ko se vrati ideji Evropske Superlige morat će platiti čak 100 miliona evra kao kompenzaciju.\nTjeraju nas da napustimo takmičenje\nI to nije sve – ukoliko pomenutih devet klubova prekrše bilo kakve odredbe novog ugovora sa UEFA moraće da plate 50 miliona evra. "ESPN" je u petak prenio da Evropska kuća fudbala sprema dvogodišnju suspenziju za svaki tim, koji zvanično ne napusti projekat Superlige.\n- Osnivači Superlige nastavljaju da pate i svakodnevno im se prijeti. Tjeraju nas da napustimo i ugasimo takmičenje, što je neprihvatljivo. Zakon je na strani Superlige i po njemu FIFA i UEFA ne mogu da reaguju i kažnjavaju klubove. Projekat Superlige imao je za cilj da pronađe rješenje za tešku situaciju koja je zadesila fudbal i sve klubove. Pokušali smo da nađemo rješenje, kako bi preživjeli. Također, pronašli smo rješenje da se domaće lige igraju paralelno sa Superligom, a i pored svega toga FIFA i UEFA nisu pronašli, niti su pokušali da pronađu pravi način da o tome komuniciramo.\nOvo je bila prava prilika\nMi smo odmah naveli da će se Superliga igrati ako UEFA i FIFA to odobre. Sve smo obezbijedili, ali FIFA i UEFA ni tada nisu željeli da prihvate Superligu. Ovo je bila prava prilika da navijačima širom svijeta pokažemo da je fudbal i dalje najbolja zabava i da vratimo vjeru u ovaj sport. Željeli smo da promovišemo i proguramo i ženski fudbal ovom prilikom.\nSpremni smo da promijenimo pristup Superligi. Vidimo da su naši prijatelji koji su sa nama osnovali Superligu sada morali da potpišu nekoliko sporazuma sa UEFA. Mi ćemo pokušati da nađemo pravo rješenje i nastavitćemo da radimo na ovom projektu i pored prijetnji koje nam šalje UEFA, navodi se u saopštenju presotalih članova Superlige, što znači Barselone, Juventusa i Real Madrida.\nJuventus Real Madrid Barselona Superliga\nPoraz od Barse kap koja je prelila čašu - Valensija smijenila trenera


Home / VESTI / Vesti iz EPuS-a / Vesti iz Evropskog pokreta u Srbiji Broj 60\nZavršena javna diskusija o predlozima građana, uskoro objava pobednika\nZatvoren konkurs za društveno aktivne studente „Dobrodošli u Nemačku 2012“\nJedanaesta generacija srednjoškolaca uči o evropskim integracijama kroz program “Zvoni za Evropu!”\nZelena inicijativa traži objašnjenje najavljenih ukidanja institucija u oblasti zaštite životne sredine\nPrvi regionalni trening u okviru projekta “znam kako da delujem”\nDoprinos javnim konsultacijama o stanju građanskih prava u EU: „Građani EU: Vaš glas, vaša budućnost“\nU Tbilisiju potpisana Deklaracija Evropskih pokreta Jermenije, Azerbejdžana i Gruzije\nNovi pristup formiranju Vlade Republike Srbije\nJavna diskusija o predlozima građana na sajtu MogucaSrbija.rs zatvorena je 10. septembra 2012. godine. Zainteresovani građani imali su priliku da svojim komentarima utiču na odabir najboljih predloga za rešavanje problema u društvu, a koji će biti prosleđeni donosiocima odluka nadležnih institucija u zemlji.\nDiskusija je otvorena povodom prethodno organizovanog konkursa "Moguća Srbija", koji je završen 13. maja. Na konkurs je stiglo više od 100 prijava odnosno predloga građana koji su, po odabiru angažovanih eksperata, postavljeni su na sajt MogucaSrbija.rs.\nAngažovani eksperti su započeli monitoring rada Vlade Republike Srbije tokom prvih 100 dana u sledećim oblastima: ekonomska politika (eksperti iz Ekonomsko poslovnog foruma EPuS), međunarodna politika (Forum za međunarodne odnose EPuS), socijalna politika (profesor Miroslav Ružica), obrazovanje (profesor Vlastimir Matejić), životna sredina (profesor Dragoljub Todić), ruralni i urbani razvoj (profesorka Ksenija Petovar), borba protiv korupcije (profesor Vladimir Goati), energetika (Aleksandar Kovačević) i dobra uprava (docent Dejan Milenković). Rezultati monitoringa će javnosti biti predstavljeni posle isteka prvih 100 dana rada vlade.\nNa sajtu MogucaSrbija.rs i dalje će se objavljivati najave aktivnosti, izveštaji o sprovedenim aktivnostima, biće uvećavani fond dokumenata, vesti i kolumni koji sadrže refleksije na temu mogućih pravaca razvoja Srbije.\nProjekat „Moguća Srbija“ sprovodi EPuS u saradnji sa 19 organizacija civilnog društva i uz podršku Američke organizacije za međunarodni razvoj (USAID) preko Instituta za održive zajednice (ISC).\nZATVOREN KONKURS ZA DRUŠTVENO AKTIVNE STUDENTE\n„DOBRODOŠLI U NEMAČKU 2012“\nBeograd, 7. septembra\nKonkurs „Dobrodošli u Nemačku“ namenjen društveno aktivnim studentima osnovnih i master studija svih Univerziteta u Srbiji koji su po šesti put raspisali ambasada Savezne Republike Nemačke i Evropski pokret u Srbiji, zatvoren je u petak, 7. septembra 2012. godine.\nPočev od 2007. godine, zahvaljujući projektu „Dobrodošli u Nemačku“, 240 studenata i skoro 150 srednjoškolaca je imalo priliku da putuje u Nemačku. Odabrani studenti će, u dve grupe, u oktobru i novembru, provesti dve nedelje u studijskoj poseti ovoj zemlji, u Berlinu i Regenzburgu, a za njih će biti organizovan bogat političko-obrazovni program. Program studijske posete obuhvatiće mnoge političke teme koje će biti obrađene kroz predavanja i radionice ali i u okviru poseta institucijama poput Ministarstva ekonomije i razvoja, Ministarstva spoljnih poslova, predstavništva nemačkih fondacija i kompanija. Studenti će takođe imati priliku da posete univerzitete i da upoznaju univerzitetski život studenata u Nemačkoj.\nProjekat se realizuje uz podršku Saveznog ministarstva za privrednu saradnju i razvoj (BMZ), Ministarstva inostranih poslova, Državne kancelarije pokrajine Bavarske, Nemačke organizacije za tehničku saradnju (GIZ), Bavarskog Univerzitetskog centra za srednju, istočnu i južnu Evropu (BAYHOST) i nemačkih političkih fondacija (Konrad Adenauer, Friedrich Ebert, Friedrich Naumann i Hanns Seidel).\nOve jeseni pored beogradskih srednjoškolaca o evropskim integracijama uče i srednjoškolci iz Valjeva i Ćuprije. Tim projekta je pripremio i novo izdanje udžbenika koji detaljnije obrazlaže teme o kojima će se diskutovati na radionicama Evropskog pokreta u Srbiji.\nIz štampe je izašlo i novo, dopunjeno izdanje knjige „Zvoni za Evropu!“ koja je prvenstveno namenjena učesnicima ovog programa i koja je nastala kao rezultat dugogodišnjeg rada autora sa njima. Koristeći jednostavan jezik, mnoštvo slikovitih primera i atraktivni dizajn autori su nastojali da pruže osnovne informacije o Evropskoj uniji, njenoj istoriji, institucijama i vrednostima.\nProgram se realizuje od 2007. godine i do sada je preko 400 učenika iz Beograda, Novog Sada Subotice, Sremske Mitrovice, Kruševca, Kraljeva i Zrenjanina uspešno prošlo predviđene aktivnosti.\nBeograd, 5. septembra\nZelena inicijativa, koja umrežava 22 organizacije civilnog društva, među kojima i Evropski pokret u Srbiji, uputila je otvoreno pismo Ministarstvu energetike, razvoja i životne sredine sa molbom za razjašnjenje situacije u vezi sa najavljenom racionalizacijom državne uprave, koja podrazumeva ukidanje agencija i institucija u oblasti zaštite životne sredine, koje trenutno postoje na republičkom nivou.\nPismo je dostavljeno i Ministarstvu finansija i privrede, kao i predstavnicima medija i civilnog sektora.\nViše o ovoj inicijativi možete pogledati ovde.\nBeograd, 20. septembra\nU organizaciji Beogradskog fonda za političku izuzetnost, Evropskog pokreta u Srbiji i Beogradskog centra za bezbednosnu politiku, drugi po redu Beogradski bezbednosni forum pod nazivom „Borba protiv krize: izazovi za demokratiju i bezbednost“ održaće se od 20. do 22. septembra 2012. godine.\nOvogodišnji Beogradski bezbednosni forum baviće se aktuelnim pitanjima regionalne i međunarodne spoljne politike, bezbednosti i ekonomije, sa posebnim fokusom na krizu koja predstavlja izazov i državama i društvima.\nBeogradski bezbednosni forum je rezultat inicijative ove tri organizacije i pokrenut je 2011. godine sa ciljem da stvori prostor za razmenu mišljenja o aktuelnim bezbednosnim pitanjima između donosilaca odluka sa Balkana, predstavnika akademske zajednice i civilnog društva kao i donosilaca odluka iz drugih delova Evrope i sveta.\nPrvi Beogradski bezbednosni forum je u septembru prošle godine okupio preko 300 srpskih i evropskih visokih zvaničnika, 70 diskutanata i 20 mladih naučnika. Među njima je bilo nekoliko ministara spoljnih polsova i odbrane, predstavnika Evropske unije i NATO, naučnih I istraživačkih instituta, civilnog društva, parlamentaraca i novinara. Događaj je odjeknuo u regionu i šire, šaljući poruku da su zemlje Zapadnog Balkana posvećene rešavanju bezbednosnih pitanja na miran način.\nViše informacija, kao i agendu i spisak, do sada potvrđenih govornika možete pogledati ovde.\nNegotin, 25. septembra\nRegionalna agencija za razvoj istočne Srbije – RARIS i Evropski pokret u Srbiji (EPUS) uz podršku fondacije Friedrich Ebert i u saradnji sa Kancelarijom za evropske integracije (SEIO) i Delegacijom Evropske unije u Srbiji organizuju konferenciju „Dunavska strategija – podrška razvoju Donjeg Podunavlja“.\nKonferencija se organizuje kao deo velike tradicionalne Evropske manifestacije „Otvoreni dani – Evropska nedelja regiona i gradova“ koju od 2003. godine organizuje Evropski komitet regiona i Generalni direktorat za regionalnu politiku Evropske komisije. Dve stotine pedeset događanja vezanih za tu nedelju, koja će se 2012. godine obeležiti u drugoj nedelji oktobra, odvijaće se tokom septembra, oktobra i novembra meseca. Njihov cilj je da se razgovara o važnim temama koje se ne tiču samo Evrope, već i njenih regiona, gradova, opština, a pre svega stanovnika Evrope. Ideja održavanja lokalnih događanja jeste da se kroz debate, konferencije, medijske akcije i druge aktivnosti približi Evropa njenim regionima i gradovima.\nOvogodišnji, jubilarni X OTVORENI DANI će se održati u Briselu između 8. i 11. oktobra 2012. godine pоd nаslоvоm: Evropski regioni i gradovi: Ostvarivanje dobrog uticaja.\n„Konferencija: Dunavska strategija – podrška razvoju Donjeg Podunavlja“ se organizuje kао dео јеdnоg оd tri tеmаtskа priоritеtа ovogodišnjih Otvorenih dana: Teritorijalna saradnja: adut za Evropu – diskusiје u оkviru оvоg tеmаtskоg priоritеtа ćе biti fоkusirаne nа isticаnjе saradnje i kako se ona može koristiti kao sredstvo za regionalni razvoj i bolje iskorišćenje regionalnih potencijala. Konferencija će biti prilika da se razmenjuju iskustvа i spеcifičnа rеšеnjа kako u okviru programa saradnje i regionalnih programa, tako i Evropskog grupisanja teritorijalne saradnje (EGTC) i makro - regionalnih strategija, kao i o tome kako optimalno iskoristiti ove instrumente. Pоrеd tоgа, debatovaće se o nоvim istrаživаnjimа nа planu rеgiоnаlnоg i urbаnоg rаzvоја, pоd оkrilјеm „Univеrzitеtа OTVORENI DANI“.\nOrganizacijom ove konferencija u okviru velike Evropske manifestacije, RARIS i Evropski pokret u Srbiji u saradnji sa Kancelarijom za evropske integracije uključuju Timočku krajinu u evropske tokove i pružaju skromni doprinos procesu pridruživanja naše zemlje EU. Cilj konferencije je da omogući dijalog i razmenu iskustava između učesnika o tome na koji način Dunavska strategija može najbolje da pomogne održivom i inkluzivnom razvoju Donjeg Podunavlja odnosno kako iskoristiti Dunavsku strategiju kao sredstvo za regionalni razvoj i efikasnije korišćenje potencijala ovog regiona.\nIako je Dunavska strategija važan razvojni instrument za Srbiju utisak je da se o njoj nedovoljno zna u Srbiji. Zbog toga postoji potreba da se ključnim regionalnim predstavnicima predstave mehanizmi implementacije kao i ograničenja koja postoje na svim nivoima i načini njihovog prevazilaženja. Za istočnu Srbiju je Dunavska strategija posebno važna zbog velikog značaj Dunava u prekograničnoj saradnji sa Rumunijom i Bugarskom.\nImajući u vidu značaj ove strategije u kontekstu evropskih integracija Srbije, EPuS je još 2010. godine, u svetlu usvajanja završnog dokumenta Strategije i Akcionog plana o sprovođenju od strane Evropske komisije, prvi put organizovao međunarodnu konferenciju na temu „Dunav - Najjača veza sa EU“. Na istom tragu, 29. juna 2012. godine organizovana je i međunarodna konferencija na temu „Sprovođenje Dunavske strategije – izazovi i perspektive“. Na konferenciji je predstavljen Vоdič krоz Dunаvsku strаtеgiјu u kom su dati prioriteti i mehanizme za njeno sprovođenje, sa ciljem da poboljša informisanost i razumevanje makro-regionalnih strategija i kao i da dodatno podstakne proces identifikovanja budućih projekata imajući u vidu razvojne potencijale Dunavskog regiona.\nProlom Banja, 24. septembra\nPrvi regionalni trening Programa jačanja kapaciteta organizacija civilnog društva namenjen organizacijama civilnog društva, u okviru projekta “Znam kako da delujem”, koji sprovodi Evropski pokret u Srbiji, u saradnji sa Beogradskom otvorenom školom, Centrom za razvoj građanskog društva Protecta i UNECOOP-om, biće održan u Prolom Banji u periodu od 24. do 28. septembra 2012. godine.\nProgram jačanja kapaciteta organizacija civilnog društva (OCD), unaprediće znanja i veštine predstavnika OCD za aktivno učešće u kreiranju i sprovođenju politike životne sredine u Srbiji. Prva regionalna obuka u okviru projekta namenjena je organizacijama civilnog društva registrovanim na teritoriji jednog od navedenih okruga: Nišavskog, Topličkog, Pirotskog, Jablaničkog ili Pčinjskog.\nProjekat Znam kako da delujem se sprovodi uz podršku Ambasade Kraljevine Norveške u Srbiji u okviru programa „Jačanje organizacija građanskog društva“.\nViše informacija o samom projektu možete pronaći na veb stranici www.znaskako.rs.\nBrisel, 5. septembra\nMeđunarodni evropski pokret poslao je set preporuka Evropskoj komisiji u okviru javnih konsultacija namenjenih unapređenju građanskih prava koje su bile otvorene od 9. maja do 9. septembra 2012. godine.\nEvropska komisija otvorila je javne konsultacije povodom pripreme Izveštaja o stanju građanskih prava za 2013 godinu u okviru kojih su svi građani i organizacije civilnog društva EU bili pozvani da popune upitnik i da na taj način ocene stanje prava koja uživaju kao građani EU ali i predlože ideje i načine prevazilaženja prepreka koje postoje u njihovom ostvarivanju i tako daju doprinos daljem razvoju „evropskog građanstva“.\nMeđunarodni evropski pokret je brojne preporuke koje je uputio Komisiji sačinio uz značajan doprinos nacionalnih veća. Preporuke obuhvataju mnoge aspekte građanskih prava u EU kao što su unapređenje informisanja građana EU o njihovim pravima i načinima na koje mogu da ih ostvare, šta bi evropsko građanstvo trebalo da predstavlja i kako bi razvoj EU u tom smislu trebao da izgleda do 2020. godine.\nCelokupni tekst preporuka na engleskom jeziku možete preuzeti ovde.\nTbilisi, 14. avgusta\nNa sastanku održanom u Tbilisiju 11 – 12. avgusta, uz podršku Međunarodnog evropskog pokreta, predstavnici evropskih pokreta Jermenije, Azerbejdžana i Gruzije, usvojili su Deklaraciju u kojoj definišu zajednički pogled na budućnost regiona Južnog Kavkaza.\nAnalizirajući situaciju u regionu Južnog Kavkaza i negativan uticaj koji konflikti, posebno u oblasti Nagorno Karabah, imaju na populaciju i države, predstavnici organizacija su se složili da zajednički grade viziju bolje budućnosti i rade na njenom uspostavljanju.\nOrganizacije Evropskog pokreta u Jermeniji, Azerbejdžanu i Gruziji potvrdili su svoje uverenje da je mirno rešavanje takvih sukoba jedini prihvatljiv put i pozvali su vlasti da ulože neophodan napor za izgradnju mira. Istakli su ekonomske, socijalne i političke probleme izazvane postojećim sukobima i potrebu da sve strane u sukobu odustanu od trenutne retorike koja dovodi do mržnje kao i uverenje da će mirno rešavanje sukoba doprineti razvoju demokratskih procesa i poboljšati stanje ljudskih prava u celom regionu.\nImajući u vidu da su države južnog Kavkaza integralni deo evropskog kontinenta, Evropski pokreti Jermenije, Azerbejdžana i Gruzije složili su se da postizanje mira u regionu bude prioritet u njihovom radu, a u korist evropskih integracija tri zemlje, da zajednički rade u cilju bolje budućnosti regiona u evropskom kontekstu i da razvijaju konkretne mere uspostavljanja međusobnog poverenja, uključujući građane i organizacije civilnog društva.\nNastavak ovog dijaloga biće organizovan već u novembru u Bakuu, Azerbejdžan. Takođe, dogovoren je zajednički rad na razmeni ljudi u cilju boljeg uzajamnog razumevanja kao i razvijanje projekata koji imaju za cilj promovisanje prijateljstva i mira u regionu.


Fašistički pomen i (predizborni) antifašizam - Mašina\nNeonacističke grupe „Srpski carostavnik“ i „Srbska akcija – podvig i borba“ su organizovale ovaj skup povodom godišnjice smrti fašiste i izdajnika Milana Nedića koji je počinio samoubistvo 1946. godine kako bi izbegao suđenje.\nNa uglu ulica Kneginje Ljubice i Simine, gde je Nedić izvršio samoubistvo, je stajalo oko sedamdeset neonacista koje je štitila policija.\nOvaj skup je izazvao reakciju dela javnosti te je istovremeno organizovan i kontraprotest na kojem je prisustvovalo oko sto pedeset ljudi. Antifašisti i antifašistkinje su bili okupljeni u nekoliko grupa. U jednoj su stajali pripadnici organizacija Marks21 i 7 zahteva kojima su se pridružili i predstavnici Ne davimo Beograd, drugu grupu su čini pripadnici i simpatizeri Demokratske stranke, a treću Liberalno demokratske partije.\nCeo skup je protekao uz verbalne sukobe podržavaoca i protivnika Milana Nedića, dok je policija sve vreme sprečavala bliži kontakt ovih grupa.\nO procesu rehabilitacije Milana Nedića ste već mogli čitati na Mašini:\nZahtev za rehabilitaciju Milana Nedića, predsednika kvislinške vlade u Srbiji okupiranoj od Trećeg rajha u Drugom svetskom ratu, podnesen je još 2007. godine, a prvo ročište je održano 7. decembra 2015.\nRehabilitacija Nedića bila bi uvod u proces restitucije predratne imovine porodice Nedić, u koju se ubraja i plac na Slaviji gde je sada zgrada Narodne banke Srbije, kao i veći deo Zemunskog parka. Podnosioci zahteva za rehabilitaciju Milana Nedića jesu Srpski liberalni savet, Udruženje političkih zatvorenika i žrtava komunističkog režima i porodica Nedić.\nFoto: Liberalno demokratska partija / Twitter\nPrisustvo stranaka kao što su DS i LDP na kontramitingu, iako u ovom slučaju šalje jasnu antifašističku poruku, se može smatrati licemernim predizbornim gestom. Demokratska stranka je bila predvodnica donošenja zakona o rehabilitaciji i restituciji 2006. i 2011. godine. Liberalno demokratska partija se nalazila u nešto drugačijoj poziciji, oni se jesu javno protivili rehabilitaciji fašista kao što je Nedić, ali su istovremeno podržavali donošenje zakona koji to omogućavaju. Njihova pozicija je bila zasnovana na diskursu o „ljudskim pravima“ i „vladavini prava“ te „ispravljanja istorijskih nepravdi prema žrtvama“. Međutim, upravo takva pomirljiva pozicija i nečinjenje kako bi se zakonski zaista sprečila revizija istorije omogućila je naslednicima nekadašnjih fašista da se pozivaju na ljudska prava njihovih dedova.\nKljučne reči: desnicaizboriMilan Nedićrevizionizam


Uvođenje obavezne imunizacije ljudi koji su u određenim kategorijama zanimanja za sada nije moguće, rekla je ministarka za rad i članica kriznog štaba Darija Kisić Tepavčević. Podseća da je kod zdravstveih radnika već decenijama obavezna vakcinacija protiv određenih bolesti.\nKovid propusnice, koje su uvedene u nekim zemljama, pokazale su se efikasnim u stimulisanju ljudi da se vakcinišu, izjavila je ministarka i članica Kriznog štaba i istakla da je vakcinacija jedino oružje u borbi protiv koronavirusa.\nKrajnji cilj svih mera koje su snazi i koje će se uvoditi jeste podsticanje ljudi da se vakcinišu, poručila je Kisić Tepavčević.\n„Razmišlja se u tom pravcu, pogotovo kada je reč o poseti onih objekata u koje nije neophodno da idemo, a ako već želimo, moramo sebe i svoju okolinu da stavimo pod što manji rizik da se zarazimo“, rekla je Kisić Tepavčević novinarima nakon sastanka sa ministrom zdravlja i socijalne zaštite u RS Alenom Šeranićem.\nOna je dodala da se u narednom periodu očekuje i prisustvo drugih respiratornih infekcija, pored koronavirusa.\n„Sigurno je da će biti povećana učestalost ne samog kovida nego će se pojaviti i mnoge druge respiratorne infekcije“, rekla je Kisić Tepavčević.\nPodseća da je kod zdravstvenih radnika već decenijama obavezna vakcinacija protiv određenih bolesti.\n„Na žalost, nisu ni u profesionalnim grupama takvi obuhvati koji bi bili dovoljni da spreče epidemijsko širenje ukoliko do toga dođe, pogotovo ako je u pitanju grip“, dodala je.\nKisić Tepavčević kaže i da su nevakcinisani zdravstveni radnici rizik po pacijente.\n„U ovom momentu jesmo limitirani i određeni zakonskim aktima i Ustavom, međutim, ono što je sigurno je da zdravstveni radnik, pogotovo ukoliko radi u ne-kovid zoni, pa nema sve mere zaštite, predstavlja rizik za pacijente“, rekla je ministarka.\nKisić Tepavčević: Sve kombinacije vakcina su bezbedne\n"NEMA IDEALNE MERE, ALI…" Dr Kisić: Ako se zatvaranje doživi kao zatvor posle kojeg ćemo se ponašati kao PUŠTENI S LANCA, ništa nećemo uraditi\nKisić: Ovim tempom kolektivni imunitet imaćemo za mesec, mesec i po\nMera o uvođenju kovid propusnica juče je stupila na snagu, kažnjavanje za nepoštovanje iste počinje u ponedeljak, ali jedini sertifikati koji se priznaju za ulazak u objekte posle 22 sata jesu oni koji su urađeni u državnim laboratorijama!\nDržavni sekretar u Ministarstvu zdravlja Mirsad Đerlek pohvalio je danas zdravstvene radnike u Opštoj bolnici Pirot, jer je saznao da je 78 posto zaposlenih vakcinisano, a još 10 posto prebolelo kovid.


(VIDEO) Đoković junački u finalu US Open-a: “ Igraću kao da mi je poslednji meč u karijeri”\nJoš jednom je pokazao da je najbolji iako tu titulu već nosi. Novak Đoković, najbolji svetski teniser plasirao se u finale US Opena pobedom protiv Aleksandra Zvereva 3:2 u setovima. Sledeći meč će biti odlučujuća titula u njegovoj karijeri kada će se boriti za 21 grend slem titulu. Novak će se za titulu boriti protiv Danila Medvedeva.\nNovak Đoković je u teških pet setova (4:6, 6:2, 6:4, 4:6, 6:2) protiv Zvereva uspeo da prođe u finale US Opena i pokori Aleksandra Zvereva koji ga je u Tokiju sprečio da uzme Zlatni slem i tako obogati svoju karijeru za još jednu titulu, međutim, Zverev nije uspeo da spreči Novaka da nastavi svoj put ka Grend slemu.\nĐokovića u velikom finalu, u kom će pokušati da postane prvi teniser sa 21. Grend slem titulom, kao i prvi u Open eri koji je u istoj godini osvojio sva četiri velika turnira (Australijan open, Rolan Garos, Vimbldon, US open), čeka Rus Danil Medvedev koji je u polufinalu pobedio Feliksa Ože-Alijasima. Ako Nole uzme i ovu titiulu, što nikom nije uspelo još od Roda Lejvera 1969. godine, ući će u istoriju definitivno kao najbolji teniser, prenosi Sputnik.\nTagovi: aleksandar zverev - Novak Đoković - us open


Sandžak haber: Novi Pazar medu 10 odabranih gradova cije porodilište ce biti modernizovano uz pomoc Pampers donacije! Pazarci hval - SJENICA.com forum\nSJENICA.com forum » Grad Sjenica » Aktuelna desavanja i vijesti iz Sjenice » Sandžak haber: Novi Pazar medu 10 odabranih gradova cije porodilište ce biti modernizovano uz pomoc Pampers donacije! Pazarci hval\nSandžak haber: Novi Pazar medu 10 odabranih gradova cije porodilište ce biti modernizovano uz pomoc Pampers donacije! Pazarci hval\nNovi Pazar – Pampers će pomoći 10 porodilišta u Srbiji sa nameštajem i pelenama za novorođenčad. Roditelji su bili ti koji su odabrali porodilišta koja će biti modernizovana uz pomoć Pampers donacije. Odabrani gradovi su Kraljevo, Bačka Topola, Užice, Sjenica, Lazarevac, Novi Pazar, Valjevo, Senta, Priboj i Požarevac. Ukupno deset porodilišta, jedno iz svakog nabrojanog grada dobiće Pampers pomoć u vidu nameštaja za novorođenčad i pelena.\nU 2015. godini Pampers i UNICEF obeležili su 10 godina partnerstva i kampanje 1 pakovanje = 1 vakcina. Tokom ovog perioda pokazali smo da zajedno možemo unaprediti živote mama i dece širom sveta. Kao gest zahvalnosti prema svim roditeljima iz Srbije koji su podržali , Pampers želi da pomogne 10 porodilišta u Srbiji, (Kraljevo, Bačka Topola, Užice, Sjenica, Lazarevac, Novi Pazar, Valjevo, Senta, Priboj, Požarevac) i donira nameštaj i pelene za novorođenčad. Na ovaj način Pampers sa svojom misijom da doprinosi boljoj nezi beba od prvog dana, nudeći pomoć porodilištima. Na Pampers Fejsbuk stranici svako je mogao da glasa za grad u Srbiji gde će porodilište biti opremljeno. Svaki glas predstavljao je mogućnost za modernizaciju porodilišta. Na ovaj način građani su svojim humanim gestom pomogli mamama i bebama, kako u Srbiji tako i u svetu, i da još jednom pokazali da zajedno možemo da menjamo svet.\nZa deset godina, partnerstvo Pampersa i Unicefa imalo je samo jednu želju: da eliminiše materinski i neonatalni tetanus svuda u svetu. Uz pomoć roditelja, od kada je započela kampanja Pampersa i Unicefa “Jedno pakovanje jedna vakcina” oko 500.000 novorođenčadi je spašeno i vakcina je stizala do majki i beba svake sekunde.\nLast edited by halilce; 16-01-2016 at 10:55..\nbiti, cije, donacije, gradova, haber, hval, ije, medu, meu, modernizovano, novi, odabranih, pampers, pazar, pazarci, pomo, pomoc, porodiliste, sandžak


'Od bidermajera do Mediale – Slikarstvo 19. i 20. veka u Istorijskom muzeju Srbije' (FOTO/VIDEO) – Krstarica\n'Od bidermajera do Mediale – Slikarstvo 19. i 20. veka u Istorijskom muzeju Srbije' (FOTO/VIDEO)\nBeta 10. novembra 2021. 12:00\nIzložba „Od bidermajera do Mediale – Slikarstvo 19. i 20. veka u Istorijskom muzeju Srbije”, autorke Tijane Jovanović Češke, publici premijerno predstavlja, isključivo iz umetničkog aspekta, izabrana likovna dela radjena u tehnici ulja.\nDirektorka muzeja Dušica Bojić objasnila je da se izložba sastoji iz deset celina, počinje od 19. veka i srpskih vladara, ide se preko Balkanskih ratova, dva svetske rata, da bi se došlo do socijalizma, a potom i Mediale.\n„U Istorijskom muzeju Srbije nije uobičajeno da se postavi izložba slika, ali ova izložba slika govori o srpskoj istoriji i vodi kroz vreme“, rekla je Bojić.\nMinistarka kulture Maja Gojković ocenila je da izložba predstavlja jedinstven presek umetničke scene Srbije u prethodna dva veka.\n„Pred nama je više od stotinu dela na kojima su naslikane mnoge ličnosti i teme koje su obeležile pomenuti period i koje govore o vrednom kulturnom nasledju i bogatoj istoriji našeg naroda i države. Tako će pored prikaza razvoja slikarstva u Srbiji u devetnaestom i dvadesetom veku, posetioci moći da steknu saznanja i o društvenim tokovima toga vremena“, naglasila je Gojković.\nGojković je ukazala da izložena dela značajnih slikara u prethodna dva veka govore i o bitnom uticaju savremenih evropskih i svetskih tokova na njihov rad.\n„Možemo da budemo ponosni na to što su umetnici iz Srbije bili važan deo svetske kulturne scene i što su mnogi od njih svojim radom bili inspiracija brojnim stvaraocima iz drugih zemalja. O bogatstvu naše umetničke scene, svedoči i raznolikost stilova i raznorodnost tema.“\nMuzej je tokom gotovo 60 godina postojanja, putem poklona, otkupa i porudžbina, obogatio svoju Likovnu zbirku, koju danas čini oko 4.000 različitih umetničkih radova, a posetioci da vide neka od dela koja se prvi put predstavljaju javnosti kao što je slučaj sa ranije cenzurisanom slikom Miodraga Miće Popovića „7. juli – Ustanak 1941”.


Proslava Dana Dunava - PORTAL ZA ENERGETSKU EFIKASNOST\nFoto: Danube Day\nMedjunarodni dan Dunava, 29. jun, biće obeležen sutra različitim manifestacijama i u Srbiji, a centralna proslava održaće se 30. juna na Adi Huji, u Beogradu.\nCentralnom proslavom Dana Dunava u Supernatural parku biće obeležen i početak revitalizacije Ade Huje, a biće priredjeni muzički, edukativni i drugi zabavni programi.\nNa centaralnoj proslavi na Adi Huji, u Supetnatural parku, od 10 časova biće organizovana interaktivna radionica za decu osnovnih škola, a posetioci će, izmedju ostalog, moći da vide i promociju organske hrane na zelenoj pijaci.\nNa izložbi će biti postavljena slika dužine 588 metara koju su deca iz 13 podunavskih opština Srbije naslikala povodom Medjunarodnog dana Dunava, a koja simbolično predstavlja tok Dunava kroz Srbiju.\nPredvidjeno je da se susret domaćih zvaničnika s visokim predstavnikom Evropske komisije održi na brodu Silver star, koji će tog dana u popodnevnim i večernjim časovima ploviti od Beograda do arheološkog nalazišta Viminacijum, a komesar Han će prethodno posetiti i Novi Sad.\nViše o ovome: Danube Day\nPrevious PostMeđunarodni Sajam energetike i zaštite životne sredine od 10. do 12. oktobra na Beogradskom sajmuNext PostOd 30. septembra izdavanje “Energetskog pasoša”


Pobednik je demokratija | 30/09/2002 | Izvor: Vecernje novosti\nBeograd -- Ponegde sa kišom, a svuda u prohladnom jesenjem danu, bez incidenata i primetne euforije, u nedelju u 7 časova otvoreno je širom Srbije svih 8.165 biračkih mesta.\nSrbija je u nedelju birala predsednika između jedanaestorice kandidata, koji su se, proteklih sedmica, u bespoštednoj izbornoj trci, utrkivali upravo u tome da ubede 6,5 miliona birača da glasaju baš za njih.\nU nedelju, relativno rano, uglavnom u prepodnevnim časovima, glasali su i svih jedanaestorica kandidata. Glasali su tamo gde žive, na biračkim mestima najbližim njihovim kućnim adresama.\nVećina njih - devetorica - glasala su u Beogradu, Lalošević je to obavio u Novom Sadu, dok je kandidat socijalista, naš poznati glumac Bata Živojinović glasao u svom selu Koraćica, na Kosmaju.\nBRANISLAV IVKOVIĆ:BEZ PRAVA NA GREŠKU\nPREDSEDNIČKI kandidat grupe građana “Socijalisti za povratak bazi” Branislav Ivković rekao je posle glasanja na biračkom mestu broj 16 na Vračaru, da se nada da će građani Srbije odlučiti da poverenje poklone kandidatu koji ih je uverio da je sposoban da osmisli prave projekte, da okupi pravi tim i da uspešno projekte izvede do kraja.\nOn je rekao da bi to bilo dobro za Srbiju, koja je danas u izuzetno teškoj situaciji.\n- Ukoliko građani Srbije možda i pogreše, duboko sam uveren da su vrlo blizu vanredni parlamentarni izbori, a tada zasigurno više nikada neće pogrešiti.\nDRAGAN RADENOVIĆ:ZA SREĆU GRAĐANA\nKANDIDAT grupe građana Dragan Radenović obećao je da će u slučaju pobede na predsedničkim izborima, od Srbije stvoriti društvo “slobodnih i srećnih građana”.\n- Obećavam ono što i sebi, da Srbija bude srećna zemlja slobodnih građana - rekao je Radenović.\nTOMISLAV LALOŠEVIĆ :DAO GLAS PELEVIĆU\nGLASAO sam za Borislava Pelevića, kandidata SSJ, jer se on u predizbornoj kampanji jedini ponašao džentlmenski, izjavio je Tomislav Lalošević, kandidat grupe građana za predsednika Srbije, koji je glasao u Novom Sadu. Očekujem da će na ovim izborima pobediti ekonomska, a ne politička opcija, a da birači neće glasati emocijama nego razumom.\nVOJISLAV KOŠTUNICA:I DRUGI KRUG SLADAK\nVERUJEM u uspeh, jer verujem u ispravnost politike i programa za koji se zalažem, izjavio je dr Vojislav Koštunica, nakon što je, sa suprugom Zoricom, glasao.\nOn je izrazio uverenje da je uređena i stabilna Srbija nešto za šta se zalaže ogromna većina građana, ali da “nije na njemu da komentariše i daje prognoze”.\n- Bilo bi racionalnije da se sve završi u jednom krugu. Ali, mi ne spadamo baš u red najracionalnijih naroda. Sem toga, ima i mnogo kandidata. Ali, ja nemam nikakvih problema ni sa drugim krugom. Konačna pobeda u drugom krugu ni u čemu ne umanjuje draž pobede.\nVUK DRAŠKOVIĆ: NADAM SE DOBROM\nPREDSEDNIČKI kandidat Srpskog pokreta obnove (SPO) Vuk Drašković izjavio je da će, ako bude izabran, najpre “raspustiti Vladu i parlament” i raspisati vanredne izbore u Srbiji.\nNakon što je sa suprugom Danicom glasao u beogradskom naselju Banovo brdo, Drašković je rekao da se “nada dobrom” na predsedničkim izborima.\nUpitan da li je njegova stranka zabeležila nepravilnosti na današnjem glasanju, lider SPO je rekao da je nepravilnosti bilo “mnogo, i to širom Srbije”.\n- Mnogo je mrtvih u biračkim spiskovima - dodao je Drašković.\nVOJISLAV ŠEŠELJ: PUT KA VANREDNIM IZBORIMA\nOčekujem pobedu još u prvom krugu, ali ako slučajno bude drugog kruga neće mi mnogo smetati.\nOvim rečima se predsednički kandidat SRS Vojislav Šešelj, juče posle glasanja u OŠ “Svetozar Golubović Mitraljeta” u Batajnici, obratio novinarima.\n- Na ovim predsedničkim izborima sebe već smatram pobednikom u svakoj varijanti - rekao je Šešelj. - Najvažnije je što će ovi izbori otvoriti put ka hitnom zakazivanju vanrednih parlamentarnih izbora koji su Srbiji najnužniji. Očigledno je da su sazreli uslovi za temeljitu promenu vlasti i vlast će biti promenjena u najskorije vreme.\nVELIMIR - BATA ŽIVOJINOVIĆ: POBEDIĆE NAJBOLJI\nPOBEDNIKA sada ne bi mogla znati ni Vanga, to niko ne zna, ali pobediće najbolji, izjavio je Velimir - Bata Živojinović novinarima, pošto je zaokruženi listić ubacio u glasačku kutiju na izbornom mestu broj 32, u Koraćici, na Kosmaju.\nŽivojinović je dodao da su njegove šanse veoma visoke, ali da strahuje od nameštenih rezultata i krivce za to vidi u mnogobrojnim posmatračima.\n- Konačno ste videli gde je Koraćica - rekao je Živojinović, a zatim krenuo ka porodičnoj kući u blizini, pozivajući okupljene novinare na jagnjetinu.\nBORISLAV PELEVIĆ: NOVI IZBORI REŠAVAJU KRIZU\nKandidat za predsednika Srbije Stranke srpskog jedinstva Borislav Pelević izjavio je u nedelju posle glasanja na biračkom mestu broj 36 u opštini Savski venac da posle predsedničkih izbora očekuje vanredne parlamentarne izbore u Srbiji na svim nivoima.\n- Ja se iskreno nadam da je ovo danas samo prvi korak ka vanrednim parlamentarnim izborima, jer je to jedini način da se u Srbiji reši svekolika kriza - politička, teritorijalna, ekonomska i socijalna.\nMIROLJUB LABUS: GLAS ZA BUDUĆNOST\nSRBIJA je jedna velika porodica koja danas glasa za svoju budućnost. Siguran sam da će napraviti novi izbor, i, verujem, da ćemo sutra živeti bolje i da ćemo nastaviti naš put ka Evropskoj uniji, rekao je u nedelju Miroljub Labus, posle glasanja na biračkom mestu 41 u OŠ “Mika Petrović Alas”, na Dorćolu.\nLabus je na glasanje došao pešice, sa svojom porodicom - suprugom Oliverom i kćerkama Milicom i Tijanom. Upitan kakvu poruku time želi da pošalje s obzirom na to da je sa svojom porodicom prošao i celu predsedničku kampanju, Labus je odgovorio:\n- Srbija mora da bude zemlja u kojoj će porodica biti osnov stabilnosti i sloge.\nNEBOJŠA PAVKOVIĆ: IZBORI ĆE DONETI DOBRO\nOČEKUJEM da ovi izbori proteknu u miru i regularno, za razliku od predizborne kampanje, gde su predsednički kandidati govorili jezikom mržnje, pozivajući na podele i svađe, izjavio je generala Nebojša Pavković, neposredno posle glasanja.\nPrema njegovoj oceni, ovi izbori će mnogo doneti Srbiji, “s obzirom da institucija predsednika Srbije nije funkcionisala pos-lednjih nekoliko godina.\nVUK OBRADOVIĆ :DA JE BILO VIŠE PAMETI\nPredsednički kandidat Socijaldemokratije za predsednika Srbije Vuk Obradović izjavio je, posle glasanja u Osnovnoj školi “Ćirilo i Metodije” na Zvezdari, da su se u Srbiji “mogli dogoditi i parlamentarni izbori, da je bilo više pameti, a manje vlastoljublja”.\nObradović je rekao da se na tim izborima nada najboljem i dodao da će, ukoliko pobedi, raditi na bitno drugačijem ponašanju vlasti, obećavajući “preporod Srbije u svakom pogledu”.\nMILAN MILUTINOVIĆ: PISAĆU I GLUVARIĆU\nPredsednik Srbije Milan Milutinović izjavio u nedelju da će se posle predsedničkih izbora u Srbiji baviti raznim stvarima - “od pisanja do gluvarenja”.\n- Ima toliko stvari kojima čovek može da se posveti - od pisanja do gluvarenja”, rekao je novinarima nakon glasanja na izborima za predsednika Srbije u opštini Savski venac, na biračkom mestu broj 25.\nMilanu Milutinoviću ovim izborima prestaje mandat. On je za predsednika Srbije izabran 1997. godine.\nUpitan kakvu sudbinu za sebe očekuje posle izbora, s obzirom na to da ga Haški tribunal tereti za razne zločine na Kosovu, on nije želeo da komentariše.\n“Ipak je danas dan izbora i ne bih danas o tome. Danas se treba posvetiti glasanju”, rekao je Milutinović.\nZORAN ĐINĐIĆ:SLOBODNO I FER\nNajvažnije je da posle pedeset-šezdeset godina imamo slobodne i fer izbore, a za Vladu da pobedi demokratski kandidat – rekao je nakon glasanja republički premijer Zoran Đinđić, koji je svoju građansku dužnost sa suprugom Ružicom ispunio na biračkom mestu 44, na Prirodno-matematičkom fakultetu.\nOn je izjavio i to da očekuje da će dva predsednička kandidata – Vojislav Koštunica i Miroljub Labus ući u drugi krug i da će rezultat biti tesan.\n- Ne znam ko će od ove dvojice kandidata imati dva tri procenta više, ali za gospodina Labusa je veliki uspeh svako mesto blizu gospodina Koštunice, jer pre godinu dana odnos snaga između njih dvojice je bio takav da niko ne bi mogao ni da zamisli da će među njima biti fotofiniša – rekao je on.\nPo oceni premijera Đinđića i ovi izbori su i prilika da naša zemlja podigne svoj međunarodni kredibilitet kao demokratska država.\n- Važno je da izbori uspeju, da bude izabran kandidat koji zastupa demokratsku opciju i da nastavimo da se bavimo svojim najvažnijim poslom, a to su demokratske reforme – rekao je Đinđić.


Izvor: SrbijaDanas.com, 30.Jul.2021, 15:11\nSva najveća imena regionalne pop, pop-folk, trap i hip-hop scene nastupiće od 26. do 29. avgusta na Ušću.\nBelgrade Music Week festival podiže ove godine lestvicu i više od toga: po prvi put na ovom, sada već mnogima omiljenom festivalu popularne muzike, nastupa i jedna svetska zveda - RAF Camora, austrijski DJ i trenutno najslušaniji umetnik koji nastupa na nemačkom jeziku.\nNakon objave prvog talasa izvođača, među kojima su se našli Cobi, Buba i Džala, >> Pročitaj celu vest na sajtu SrbijaDanas.com << Teodora Džehverović, Hurricane, drugi talas izvođača koji je Skymusic objavio danas, još jednom dokazuje da Belgrade Music Week festival nema konkurenciju. Ikone regionalnog pop i pop-folk zvuka najavile su svoj dolazak: Marija Šerifović, Petar Grašo, Nataša Bekvalac, Saša Matić i Edita nastupiće na Ušću! Svoje nastupe potvrdili su i Lexington, Daniel Kajmakoski, Kaya, Nenad Cvijetić, a za najmlađu generaciju posetilaca sprema se prava muzička poslastica: Elena Kitić, DJ Mike Ride, Tara i Inas dodati su na već impresivnu listu mladih zvezda, među kojima su Voyage, Gazda Paja, De Vito, Angelina i Nucci,\nProdaja ulaznica po promotivnim cenama od 490 RSD za redovne dnevne ulaznice i 890 RSD za fan pit dnevne ulaznice, počinje 2. avgusta tačno u podne. Ulaznice će se moći nabaviti putem besplatne aplikacije eFinity, koja je dostupna za preuzimanje za IOS i Android.\nSva najveća imena regionalne pop, pop-folk, trap i hip-hop scene nastupiće od 26. do 29. avgusta na Ušću. Belgrade Music Week festival podiže ove godine lestvicu i više od toga: po prvi put na ovom, sada već mnogima omiljenom festivalu popularne muzike, nastupa i jedna svetska zveda- RAF Camora,...


Hojt Brajan Ji: "Mi smo tu da pružimo podršku ali ovaj region neće dostići EU ni za 30 godina" | WebTribune\nHome IZBOR Hojt Brajan Ji: “Mi smo tu da pružimo podršku ali ovaj region neće dostići EU ni za 30 godina”\nHojt Brajan Ji, zamenik pomoćnika državnog sekretara SAD, u ekskluzivnom razgovoru za NIN, kaže da region neće dostići EU ni za 30 godina.\n“Prioritet broj jedan mora biti ekonomski napredak. Većina država regiona ima rast od tri ili četiri odsto godišnje, ali čak i s tim razvojem, ili razvojem od šest odsto, neće dostići prosek EU u sledeće tri decenije. Ne žmurimo na korupciju političara na Balkanu, a za izbor lidera su odgovorni građani”, kazao je između ostalog Ji za NIN, a preneo “Blic”.\nU tekstu se podseća da je Li operativac američke administracije za Balkan. U martu je u Prištini razgovarao sa Hašimom Tačijem, posle čega je predlog za formiranje kosovske vojske sklonjen s dnevnog reda. U maju je posetio Makedoniju, nakon čega se Nikola Gruevski povukao, a Đorđe Ivanov ponudio mandat Zoranu Zaevu.\nIstog meseca je u Albaniji razgovarao sa političkim liderima, posle čega su se svi dogovorili da idu na izbore. Na istom putovanju se video i s Aleksandrom Vučićem i Sašom Jankovićem u Beogradu. Razgovor za NIN vođen je neposredno pošto se Ji vratio iz Beograda, sa svečanosti povodom inauguracije predsednika Aleksandra Vučića.\n“Mi smo tu da pružimo podršku, ohrabrenje, da damo savet ako je potreban, ali i povremeno da pozivamo na odgovornost naše partnere. Kada mi ili naši partneri preuzmemo neku obavezu, smatramo da strane jedna drugu treba da drže za reč za ono na šta su se obavezale. Jedan od najvažnijih faktora na Balkanu je saradnja SAD i EU. Gde god su SAD i EU delovale zajedno, radile u istom smeru, obično je bilo napretka. Zato smatram da je ključni činilac napretka volja političkih lidera da urade ono što treba da urade i prihvate savet i pomoć međunarodne zajednice. Pokušavamo zajedno sa našim partnerima da utvrdimo zajedničke ciljeve. Očigledno je da se ne slažemo ni sa jednom zemljom u potpunosti. Ali ono što smo pokazali na Balkanu je želja da sve zemlje prvo postanu stabilnije, drugo, da se razvijaju i treće, da budu bezbedne. Ti ciljevi su međusobno povezani i, ako se složimo koji su koraci neophodni, do napretka će veoma brzo doći. Videli smo, na primer, šta je bilo u Crnoj Gori, u zemlji u kojoj je političko rukovodstvo, vođeno tadašnjim premijerom Đukanovićem, a zatim i premijerom Markovićem, donelo stratešku odluku da se priključi NATO i EU.”\n4 NAJVEĆE SRPSKE MISTERIJE: Ovo su najveće srpske legende o kojima niko ništa ne zna\nDAČIĆ NAJAVLJUJE ZAOŠTRAVANJE: “Vučić previše tolerantan, povukao bih potpis sa sporazuma”\nIzraelski mediji u totalnoj panici zbog ruskog transfera S-300 u Siriju\nSPOLJA GLADAC A … BLAMAŽA ZA DESETKU: Kanadskom premijeru spale veštačke obrve – VIDEO\nNAJNOVIJA VEST: Preminula Mira Marković


JOKSIMOVIĆEVA SE SASTALA SA SIJARTOM: Mađarska naš iskren partner u EU integracijama\nŠVALERSKA AFERA O KOJOJ BRUJI CEO KRAGUJEVAC: Ljubavnika uhvatila u preljubi, 220\t510\nposeta vlade mađarskoj\n09.02.2018. 17:53h 09.02.2018. 18:11h\nMinistarka za evropske integracije Jadranka Joksimović razgovarala je danas u Budimpešti sa šefom diplomatije i ministrom spoljne trgovine Mađarske Peterom Sijartom o saradnji dve države u procesu pristupanja Srbije EU - posebno ekspertskoj podršci Mađarske, regionalnim temama, Dunavskoj strategiji i prekograničnoj saradnji.\nJadranka Joksimović zahvalila je na kontinuiranoj podršci i pomoći koju Mađarska pruža Srbiji u procesu pristupanja. Ta podrška potvrđuje kvalitet sveukupnih odnosa dve države. Ministri Jokismović i Sijarto ocenili su da je u poslednje četiri godine saradnja dve države u oblasti evropskih integracija značajno unapređena.\nMinistar Sijarto, koji je pohvalio rezultate reformi koje sprovodimo, potvrdio je da će Mađarska na sve načine nastaviti da podržava evropski put Srbije, saopšteno je vladine Kancelarije za saradnju sa medijima.\nPored kvalitetne političke saradnje, dve države povezuje i reka Dunav, koja je - kako su istakli Joksimović i Sijarto, strateška veza između zemalja i izvor ideja i zajedničkih projekata saradnje. Njen osnov je strategija EU za Dunavski region. U tom smislu, navedeno je da je da je značajno unapređena prekogranična saradnja koja je iskorišćena za povezivanje dve države i prevashodno građana koji žive se obe strane srpsko-mađarske granice.\nMinistri Joksimović i Sijarto potpisali su Godišnji plan rada za 2018. godinu na osnovu bilateralnog Sporazuma o saradnji u procesu evropskih integracija, kojim se obezbeđuje ekspertska podrška Mađarske Srbiji u nastavku EI. Time će, uostalom kao i do sada, mađarski eksperti svoja iskustva nastaviti da dele sa kolegama iz Ministarstva za evropske integracije.\nFoto Beta/Vlada Srbije\nJadranka JoksimovićPeter SijartosastanakBudimpeštaMađarskaposetaEUintegracije


jun 8, 2018 | Vesti Dana\n(VIDEO) TRAMP UDARIO PO MERKELOVOJ: Evropa gubi svoju kulturu zbog migacije, nasilje je svuda!\nfebruar 17, 2020 jun 8, 2018 by\nDonald Tramp ponovo bez dlake na jeziku. Narod Nemačke se okreće protiv svog rukovodstva dok pitanje migracija drma ionako već slabu koaliciju u Berlinu, navodi američki predsednik na „Tviteru“. Američki predsednik Donald Tramp svalio je krivicu na migrante u Evropi za, kako je naveo, porast kriminala u Nemačkoj, poručivši da SAD ne žele da im … Read more(VIDEO) TRAMP UDARIO PO MERKELOVOJ: Evropa gubi svoju kulturu zbog migacije, nasilje je svuda!\nMađarski premijer Viktor Orban izjavio je da Budimpešta „vidi naznake“ nadolaska novog migrantskog talasa. Mađarsku je ocenio kao „kapiju Balkana“ i da njegova zemlja ima interesa da se „stvari dobro odvijaju“. „Zaista vidimo naznake… priliva koji nadolazi“, kazao je Orban za mađšarski državni „Košut radio“, prenosi MTI. On je naveo da će to biti izazov … Read moreORBAN: Očekuje nas novi talas migranata, Soroš zarađuje novac uništavanjem Evrope!\nKao odgovor na upozorenje NATO-a da Rim mora ostaviti na snazi sankcije usmerene protiv Rusije, Luigi Di Maio italijanski vice premijer izjavio je da nova vlada neće primati naredbe od nikoga, i da će poboljšati odnose Italije sa Rusijom. Di Maio, koji je novi ministar ekonomskog razvoja i zamenik premijera, kazao je da nova italijanska … Read moreVICE-PREMIJER ITALIJE: Neka NATO zna da nismo beskičmenjaci, sami donosimo odluke i zbližićemo se sa Rusijom!


Niška televizija » Šabić: Dostaviti kopiju Memoranduma o razumevanju\nŠabić: Dostaviti kopiju Memoranduma o razumevanju\nObjavljeno 21.11.2014. 12:52\nBEOGRAD – Poverenik Rodoljub Šabić naložio je Ministarstvu rudarstva i energetike da novinaru Balkanske istraživačke mreže u Srbiji dostavi kopiju Memoranduma o razumevanju između JP Elektroprivreda Srbije i Ampleks Emirati LLC (Amplex Emirates LLC).\nU saopštenju, poverenik za informacije od javnog značaja i zaštitu podataka o ličnosti je istakao da nažalost, organi vlasti i državna preduzeća očigledno ne vode dovoljno računa o standardima iz Zakona o slobodnom pristupu informacijama koji su za njih obavezujući, pa je bez stvarne potrebe, u više sličnih slučajeva morao da vodi postupak i naloži objavljivanje „poverljivih“ informacija iako čak ni fomalna sadržina dokumenata nije predstavljala smetnju za to.\nŠabić je upozorio da je pravo javnosti na informacije o radu organa vlasti i javnih preduzeća, kao i o raspolaganju javnim sredstvima zajamčeno Ustavom i Zakonom o slobodnom pristupu informacijama od javnog značaja, a da se ostvarivanje tog prava može ograničiti samo izuzetno, iz opravdanih razloga utvrđenih zakonom.\nKako je navedeno, organ vlasti kome je zahtev za pristup informacijama upućen, kada nalazi da postoji neki od navedenih razloga iz zakona, može ograničiti ostvarivanje prava na slobodan pristup informacijama, ali se takva odluka mora zasnivati na realnim a ne apstraktnim, hipotetičkim razlozima, mora biti zaista neophodna da bi se od ozbiljne povrede zaštitio na zakonu ili Ustavu zasnovan interes koji je u tom trenutku pretežan u odnosu na pravo javnosti da zna.\nPoverenik podseća da zakon izričito predviđa da činjenica da informacije ili dokument formalno nose oznaku poverljivosti, sama po sebi nije dovoljna za ograničavanje prava javnosti.\nIstiče da, Zakon zahteva i dodatni, materijalni element – da bi otkrivanjem informacije mogle nastupiti teške, pravne ili druge posledice po interes zasnovan na zakonu i pretežan u odnosu na pravo javnosti da zna.\nZbog toga je, stoji u saopštenju, poverenik više puta upozoravao da organi vlasti i državna preduzeća ne bi smeli sa stranim subjektima ulaziti u aranžmane koji podrazumevaju da se odredbama komercijalnih ugovora pokušavaju dezavuisati norme našeg imperativnog prava.\nPoverenik ističe i da je utoliko pre neprihvatljivo da se „tajnovitost“ u vezi sa takvim poslovima širi i na informacije i dokumenta za koja nije ni formalno predviđena, odnosno čija sadržina govori upravo obrnuto.\nU saopštenju je navedeno i da u konkretnom slučaju Memorandum o razumevanju između JP Elektroprivreda Srbije i Ampalex Emirates LLC, izričito predviđa da će se na Memorandum „primenjivati zakoni Srbije i tumačiće se u skladu sa istim“ te da će informacije biti dostupne javnosti „po nalogu Ombudsmana ili u postupku primene zakona koji uređuje materiju prava na pristup informacijama od javnog značaja“.\nTanjug 21.11.2014 10:40\nVerbić: Nemamo rešenje koje bi prekinulo štrajk


SEEbiz.eu / ME / Ministarstvo finansija: Državi ne preti bankrot\nMinistarstvo finansija Vlada Srbije kreditni rejting MMF Međunarodni monetarni fond\nDatum objave: 23.06.2012. - 23:59:27\nBEOGRAD - Ministarstvo finansija saopštilo je da ne postoji bilo koji osnov da se iznose stavovi da Srbiji preti bankrot ili kriza javnog duga.\nPovodom pojedinih navoda u medijima da državi preti bankrot, odnosno da se dovodi u pitanje isplata socijalnih davanja građanima, Ministarstvo finansija je ukazalo da Vlada redovno izvršava sve obaveze poput plata, penzija, socijalnih davanja, transfera ostalim nivoima vlasti, kao i ostale obaveze, uključujući i nedavnu isplatu rate stare devizne štednje vredne više od 200 miliona evra, a što će nastaviti da čini i u narednom periodu.\nU saopstenju se navodi da je ekonomska situacija u zemlji ozbiljna i uslovljena ekonomskom krizom u Evropi, zbog čega je revidiran rast BDP-a u ovoj godini sa 1,5 na 0,5 posto.\n"Međutim, ne postoji bilo koji osnov da se iznose stavovi da Srbiji preti bankrot ili kriza javnog duga, pošto je poznato da Srbija spada među niže zadužene zemlje Evrope kojoj je u toku krize povećan i potvrđen kreditni rejting", naglasilo je Ministarstvo finansija.\nPri tome je nephodno da i nova vlada nastavi sa odgovornom ekonomskom politikom, sprovede konsolidaciju budžetskog deficita i nastavi saradnju sa MMF-om, jer samo na taj način Srbija može odgovoriti ekonomskim izazovima koje nosi period pred nama i stvoriti uslove za povećanje životnog standarda građana, kaže se u saopštenju.\nStoga je važno i da se nova Vlada formira u što kraćem roku, pošto postojeća u tehničkom kapacitetu nije u mogućnosti da donosi odluke i sprovodi programe od značaja za ekonomski oporavak zemlje, navedeno je u saopštenju Ministarstva finansija.


Građani Kosova ne nadaju se skorom članstvu u EU\n22. septembar/rujan, 2012.\nObeležavanje Dana Evrope u Prištini, maj 2012.\nSve dok je prisutno veliko siromaštvo, korupcija, i nezaposlenost uspešan put ka evrointegracijama za Kosovo ne deluje obećavajuće. Iako dužnosnici kažu da rade dovoljno na tom putu, njihov rad videće se u oktobru kada će Evropska komisija odlučiti da li da otpočne pregovore o Sporazumu o stabilizaciji i pridruživanju, što bi bio prvi konkretan korak Kosova na putu evrointegracija.\nNa Kosovu postoji široki konsenzus za evropske integracije, što predstavlja pritisak na institucije da rade na tom putu, kažu kosovski zvaničnici.\nMinistarka evropskih integracija, Vlora Çitaku, nedavno je izjavila da je Kosovo do sada nekoliko puta dokazalo da je spremno da se uključi u proces evropskih integracija.\n„Nekoliko puta smo istakli da je proces učlanjenja važan koliko i sam čin učlanjenja, zato što će Kosovo tokom tog procesa ispuniti reforme. Evropska integracija Kosova je agenda oko koje se svi slažemo. Mi kao institucije moramo raditi na pro-aktivnoj agendi koja će poboljšati život naših građana. To dugujemo njima", naglasila je ministarka.\nShenoll Muharremi, dobar poznavalac evropskih pitanja, kaže da se put Kosova ka EU razlikuje u odnosu na zemlje u regionu, obzirom da je Kosovo poslednja država u regionu koja je proglasila nezavisnost i da je zemlja, koja je od 1999. godine, imala međunarodnu administraciju UN-a.\nAli i pored toga, po njegovim rečima, evropska agenda Kosova je pojašnjena, a od ključnog je značaja ono šta nas uskoro očekuje:\n„Znamo da je oktobar važan jer će Evropska komisija objaviti Studiju izvodljivosti za Kosova, koja će odlučiti da li je Kosovo spremno ili ne da otpočne pregovore na osnovu Sporazuma o stabilizaciji i pridruživanju. To bi bio prvi konkretan korak za Kosovo na tom putu. Ali istovremeno, mi smo već otpočeli dijalog o liberalizaciji viza i kosovske vlasti rade na sprovođenju potrebnih uslova. Ipak, preostaje još dosta rada. Ni Rim se nije izgradio za jedan dan. Nove institucije, političke partije i rukovodstvo možda i nisu dovoljno spremni i iskusni, kao što je to bio slučaj u drugim državama. Ako se uzme u obzir da smo država samo četiri godine, onda možemo reći da je bilo koliko toliko uspeha”, ocenjuje Muharremi.\nOn je takođe naglasio da evropski put Kosova ne zavisi samo od kosovskih institucija, već i od same EU. Činjenica da pet država EU nisu priznale Kosovo i da Unija nema jedinstvenu politiku prema Kosovu, često usporava put Kosova ka EU. On je dodao da je takođe od izuzetne važnosti da i Srbija odustane od napora da šteti Kosovu:\n„Srbija je puno uložila u to da sabotira razvoj Kosova i integraciju Kosova u EU. To nije u evropskom duhu. Iako je dobila status kandidata, obećavajući saradnju u regionu, Srbija to ne čini i nastavlja da ometa razvoj Kosova, učešće Kosova u regionalnim forumima i ne sprovodi sporazum iz dijaloga. To je i na štetu Srbije jer su Evropljani svesni toga. Pogledajte samo poslednje zahteve Nemačke što se tiče članstva Srbije u EU.”\nZa građane Kosova, EU izgleda daleko, dokle god se čeka u redu za vize i dok u zemlji vlada siromaštvo, korupcija i nezaposlenost:\n„Sve dok Kosovo ne priznaju druge zemlje, pa i Srbija, Kosovo se neće moći integrisati. Nemam velika očekivanja, ali se nadam da će doći do razvoja, da će se nezaposlenost umanjiti i da će mladi imati prilike da rade.”\n„Jedini smo koji ne možemo nigde bez vize, sem u Makedoniju, Albaniju i Crnu Goru. Šta očekivati više?”


Rasvjetljena lažna dojava o postavljenoj eksplozivnoj napravi u Cazinu\nObjavljeno ponedjeljak, 08 January 2018 13:03\nDana 04.01.2018.godine oko 18.30 sati, Policijska stanica Cazin zaprimila je dojavu od strane nepoznate muške osobe da je u restoranu Swiss koji se nalazi u sklopu trgovačkog centra Ljiljan, postavljena eksplozivna naprava. Po zaprimljenoj dojavi, na lokaciju su upućene sve raspoložive patrole te su evakuisani svi građani iz trgovačkog centra. U toku evakuacije građana, PS zaprimila je još jednu dojavu o postavljenoj eksplozivnoj napravi u restoranu Swiss. Nakon evakuacije, policijski službenici izvršili su kontradiverzioni pregled čitavog objekta te utvrdili da je dojava o postavljenoj eksplozivnoj napravi lažna.\nPolicijski službenici PS Cazin, poduzeli su niz operativno taktičkih mjera i radnji u cilju rasvjetljavanja ovog krivičnog djela i identifikaciji lica koja je uputila lažni poziv, te su došli do saznanja da je mogući počinioc ovog krivičnog djela, lice V.S.rođen 1994.godine- uposlenik restorana Swiss.\nZbog postojanja osnova sumnje da je uputio lažni poziv, protiv lica V.S. bit će podnešen Izvještaj o počinjenom krivičnom djelu iz člana 347 KZ F BiH „ Lažno prijavljivanje“.


Prema njegovim reèima, kada se govori o srpskim žrtvama i kada se oglasi državni vrh Srbije, državni vrh Crne Gore saopštava da je ta zemlja nezavisna i da neæe dozvoliti mešanje u unutrašnje stvari.\n"Voleo bih da èujem i da mi neko objasni kako se i na koji to naèin Srbija mešala u unutrašnje stvari Crne Gore i gde ona to ugrožava teritorijalni integritet i suverenitet Crne Gore", rekao je Kneževiæ sinoæ za TV Pink, komentarišuæi reagovanja u Crnoj Gori nakon izjava državnog vrha Srbije o Rezoluciji o Srebrenici usvojenoj u crnogorskoj skupštini.\nKneževiæ je ocenio da je Rezolucija o Srebrenici još sramnija od priznanja Kosova 2008. godine od strane vlasti Mila Ðukanoviæa, zato što su ovoga puta za rezoluciju glasali delovi parlamentarne veæine koja je na talasu litija i srpskih glasova 30. avgusta prošle godien pobedila DPS.\nPrema njegovim reèima, bilo je potrebno neko "samopriznanje Srba kao genocidnog narods" u državi u kojoj je 30 odsto Srba, i to prema pokradenom popisu iz 2011. godine.\nNavodi da ta Rezolucija nije pisana u Crnoj Gori i da se nikada ne bi u toj zemlji napisala, jer je, kaže, srpsko stanovništvo u Crnoj Gori protiv rezolucije koja kvalifikuje Srbe, Srbiju i SPC kao genocidne.\nKneževiæ oèekuje da æe u regionu krenuti "talas" donošenja takvih rezolucija kako bi se stvorili temelji za prièu oko ukidanja Republike Srpske.\nUkazuje da je Demokratski front kada se govorilo o tome da li da se uvrsti Rezolucija o Srebrenici na dnevni red crnogorskog parlamenta, podneo predlog o Rezoluciji o genocidu u Velici i u Pivskim Dolima u Drugom svetskom ratu.\n"Ne da nije bilo Rezolucije, naprotiv, nije se dozvolilo ni da se raspravlja o tome, jer delovi parlamentarne veæine nisu želeli da sude zloènine nad Srbima u Crnoj Gori koji su se dogodili tokom Drugog svetskog rata", rekao je Kneževiæ.\nUpitan da prokomentariše ponašanje premijera Crne Gore Zdravka Krivokapiæa, koji je, na konstataciju novinara, nezadovoljan donošenjem rezolucije, Kneževiæ je rekao da je Krivokapiæ ipak izneverio amanet mitropolita Amfilohija.\nKneževiæ je dodao da je Demokratski front napustio parlament, jer je, navodi, u petak veèe stvorena ad hok parlamentarna veæina s poslanicama DPS-a.\nKaže da su sada na potezu predsednik Skupštine Aleksa Beèiæ i potpredsednik Vlade Dritan Abazoviæ i da od njih zavisi da li æe biti novih izbora u Crnoj Gori i dodao da Demokratski front više neæe trpeti poniženje srpskog naroda i SPC, kao i da neæe dozvoliti da se ugrozi sve ono što je an izborima 30. avgusta prošle godine postignuto.


Vesti online / Vesti / Ekonomija / Dinar nezadrživo puzi nagore, 123,10 za evro\nDinar nezadrživo puzi nagore, 123,10 za evro\nKurs dinara u četvrtak će biti neznatno promenjen prema evru i zvanični srednji kurs će iznositi 123,10 dinara za evro, objavila je Narodna banka Srbije.\nDinar će prema evru biti za 0,1 odsto jači nego pre mesec dana, a na godišnjem nivou će biti slabiji za 2,0 odsto.\nIndikativni kurs dinara prema dolaru je danas oslabio za 2,5 procenata, na 112,38 dinara za jedan dolar.\nPrema američkoj valuti, dinar je slabiji za 2,0 odsto nego pre mesec dana, dok je na godišnjem nivou jači za 0,2 procenata.\nNBS je od početka godine kupila na međubankarskom deviznom tržištu 730 miliona evra i prodala 870 miliona evra kako bi ublažila prekomerne dnevne oscilacije kursa.\nNajniža vrednost dinara prema evru bila je 24. juna ove godine kada je jedan evro koštao 123,95 dinar, a najviša je bila 4. januara, 121,51 dinara.\nEKONOMIJA Evro u padu\nEKONOMIJA Jači dinar, slabija privreda\nEKONOMIJA Evro opet u padu


Fudbal - Novogodišnji turnir u malom fudbalu "Kačarevo 2011" ulazi u završnicu\nNapisano u kategoriji Fudbal, 8 januara, 2011\nUtakmicama petog dana turnir u malom fudbalu „Kačarevo 2011“ ušao je u završnicu takmičenja po grupama.Pred 300 gledalaca u Hali sportova favoriti u svojim grupama ostvarili su pobede. Poslednja dva turnira u malom fudbalu osvojila je ekipa Veterani iz Kačareva za koju nastupaju igrači KMF Kraljevićeva.\nOve godine igraju u istom sastavu i već na startu turnira zabeležila je dve sigurne pobede protiv Zemuna i Doktora. U ostalim mečevima večeri pobede i sigurnu igru pružili su igrači Grand Piksi, Totenhema i Sportska Kladionica Sooker ove godine važe za favorite turnira koju predvodi sa klupe Dragan Glogorov, za koju nastupaju igrači koji su prošle godine bili u finalu turnira. Rezultati i strelci na mečevima po grupama:\nDoktori – Totenhem 3:5 ( Mitrović 2, Nikolić – Šimšić 3, Jovanović, Gunić), Zemun – Veterani 2:7 ( Dulović 2 – Vasiljević 2, I. Zlatanović 2, M.Zlatanović, Saveski, Georgijevski), Glogonj – RK Picerija Oaza 1:0 ( Bojković), Auto El. Danijel i Goran – Jabuka 2:2 ( Radenković, Miodrag – Radivojev 2), Auto Škola Mali prvak – SK SOKKER 2:5 ( Rakić, Belić – I. Pešovski 2, S.Pešovski, Šalipurović, Stojičić ), Grand Piksi – Lordovi 7:4 ( Vasilić 6, Kovačević – Trajčevski 2, Ilić, Boškovski ), Gateone Kafe bar 5 1:0 ( Vučković), Doktori – Veterani 0:6 ( Vasiljević 3, Okuka, Georgijevski, M.Zlatanović), Zemun – Totenhem 0:9 ( Šimšić 3, Jovanović 2, Vukadinović 2, Mijović, Gunić), Glogonj – Auto el. Goran i Danijel 1:1 ( Bojković – Čučak), RK Picerija Oaza – Jabuka 1:4 ( Spaskovski – Radivojev 3, Dojčinovski ).\nTurnir se nastavlja utakmicama poslednjeg kola po grupama u subotu 8.01.2011.godine s početkom u 18 časova, a sastaju se: Auto Škola Mali prvak – Gateone, SK Sooker – Kafe bar 5, Grand Piksi – Mitrović Komerc, Doktori – Zemun, Totenhem – Veterani.\nPo završetku utakmica u grupama iz svake grupe prve dve ekipe nastavljaju takmičenje. U nedelju, 9.januara, se igraju četvrtfinalni mečevi turnira, a u ponedeljak je završnica igraju se utakmice polufinala i finale turnira s početkom u 18 časova. Organizator turnira kao i svake godine tako je i ove obezbedio nagrade za osvojeno prvo, drugo i treće mesto na turniru.


Medicinski Fakultet Univerzitet Novi Sad - Studenti - Studenstke Organizacije - Erasmus +\nNalazite se: Početna > Studenti > Mobilnost > Erasmus +\nErazmus+ je program Evropske unije koji obezbeđuje finansiranje projekata za saradnju u oblasti obrazovanja i usavršavanja, mladih i sporta, u cilju unapređenja Evropskog obrazovnog prostora.\nU najširem smislu, program Erazmus+ ima sledeće prioritete:\nUnapređenje svih nivoa obrazovanja\nOjačavanje veze između formalnog, neformalnog i informalnog učenja\nPovezivanje obrazovanja sa svetom rada\nPovećenje obima mobilnosti u evropskom prostoru obrazovanja\nPovezivanje zemlja u pogledu obrazovnih politika\nErazmus+ traje od 2014. do 2020. godine. Ukupna sredstva namenjena programu za ceo period njegovog trajanja iznose 14,7 milijardi evra. Program se sastoji od tri ključna i dva specifična dela.\nTri ključne aktivnosti:\nKljučna akcija 1 (KA1):\nMobilnost studenata i zaposlenih u\nZajednički master programi\nKljučna akcija 2 (KA2):\nIzgradnja kapaciteta (bivši Tempus)\nKljučna akcija 3 (KA3):\nPodrška obrazovnim politikama\nPodrška reformama obrazovanja na\nZemlje koje učestvuju u Erazmus+ programu dele se na programske i partnerske.\nProgramske zemlje su sve zemlje Evropske unije, Island, Lihtenštajn, Norveška, Turska i Makedonija. Institucije iz programskih zemalja mogu učestvovati u svim delovima programa.\nPartnerske zemlje su pre svega zemlje regiona koji okružuje Evropsku uniju, ali i sve druge zemlje sveta. Republika Srbija je partnerska zemlja iz regiona Zapadnog Balkana. Institucije iz Republike Srbije mogu učestvovati u delovima programa na način propisan vodičem i konkursima programa Erazmus+.\nU okviru Ključne akcije 1 programa Erazmus+ sve akreditovane visokoškolske institucije iz Republike Srbije mogu da budu partneri u projektima mobilnosti koje prijavljuju visokoškolske institucije iz programskih zemalja.\nVisokoškolske institucije iz Srbije koje žele da učestvuju u projektima mobilnosti Erazmus+ KA1 nemaju (za sada) obavezu potpisivanja Erazmus povelje. Stoga, institucijama iz Srbije još uvek nije potreban, niti omogućen, jedinstveni Erazmus kod.\nStudenti i zaposleni univerziteta ne mogu da podnose samostalne prijave za stipendije za mobilnost Evropskoj komisiji, nacionalnim agencijama ili kancelarijama Erazmus+.\nMogućnost prijavljivanja za stipendije biće oglašena putem konkursa i zasnovana na potpisanim, aktivnim i finansiranim međuinstitucionalnim sporazumima između određene visokoškolske institucije iz Repubilike Srbije i institucije iz programske zemlje.\nModel sporazuma koji visokoškolske institucije iz Republike Srbije, kao partnerske zemlje, treba da zaključe sa institucijama iz zemalja Evropske unije, Islanda, Lihtenštajna, Turske ili Makedonije (kao programskih zemalja) propisan je od strane programa Erazmus+.\nUniverzitet u Novom Sadu usvojio je Pravilnik kojim se reguliše učešće UNS-a u Ključnoj akciji 1, kreditnoj mobilnosti studenata i zaposlenih, i time regulisao način zaključivanja međuinstitucionalnih sporazuma.\nErazmus+ sporazumi Univerziteta u Novom Sadu\nVAŽNE NAPOMENE VEZANE ZA KORIŠĆENJE KA1 STIPENDIJA U OKVIRU ERAZMUS+\nStudenti UNS-a mogu da postanu nosioci najviše jedne KA1 stipendije u okviru Erazmus+ programa mobilnosti, u toku jednog stepena studija, bez obzira na trajanje stipendije. Studenti UNS-a koji studiraju na šestogodišnjim integrisanim studijskim programima mogu da postanu nosioci najviše dve KA1 stipendije u okviru Erazmus+ programa mobilnosti, bez obzira na trajanje stipendije. KA1 stipendija u okviru Erazmus+ programa mobilnosti može se odnosti na akademsku razmenu, program za mlade ili studentsku praksu;\nStudenti mogu da provedu na mobilnosti maksimalno 12 meseci na jednom stepenu studija, sa izuzetkom studenata koji studiraju na integrisanim studijskim programima, koji mogu da provedu na mobilnosti i do 24 meseca u toku studija. Na trajanje akademske mobilnosti u odnosu na trajanje studijskog programa shodno se primenjuju odredbe Pravilnika o mobilnosti studenata i akademskom priznavanju perioda mobilnosti Univerziteta u Novom Sadu;\nStudenti UNS-a koji su učestvovali u kreditnoj mobilnosti programa Erazmus Mundus (jedne od mreža u ključnoj akciji 2) nemaju pravo da koriste program Erazmus+ za kreditnu mobilnost na istom nivou studija. Ukoliko je, međutim, student koristio Erazmus Mundus stipendiju za razmenu na osnovnim studijama, a sada je upisan na master program UNS-a i želi da se prijavi za razmenu na nivou master studija, može da se prijavi u okviru Erazmus+ programa. Isto važi i za mobilnost na master nivou preko Erazmus Mundus-a, i zatim novu mobilnost na nivou doktorskih studija preko Erazmus+ programa.\nLista aktuelnih konkursa za mobilnost u okviru Erazmus+ programa\nPrijavni formular UNS-a za studente u Erazmus+\nPrijavni formular UNS-a za osoblje u Erazmus+\nErazmus+ ugovor o učenju za studente (EU model)\nErazmus+ sporazum za osoblje - nastavne aktivnosti (EU model)\nErazmus+ sporazum za osoblje - usavršavanje (EU model)\nEuropass model biografije\nNacionalna kancelarija Erasmus+\nPregled stipendija za studente i osoblje visokoškolskih institucija iz Srbije\nOd 2008. godine, studenti i zaposleni Univerziteta u Novom Sadu imali su priliku da se prijavljuju za stipendije u okviru programa „Erasmus Mundus akcija 2 – EM2“, čija je svrha bila povećanje obima akademske mobilnosti na prostoru Zapadnog Balkana.\nU periodu od 2008. do 2015. godine, Univerzitet u Novom Sadu bio je punopravni partner u 16 Erazmus Mundus mreža (projekata).\nProgrami u okviru Erasmus Mundus akcije 2 završeni su 2015.godine, da bi ih zamenili zajednički master programi.\nOvi programi su jedinstveni i specifični, zamišljeni kao interdisciplinarni programi koji podstiču saradnju i zajednički rad visokoškolskih institucija iz Evrope, kojima se neretko priključuju i institucije i organizacije iz celog sveta. Nastava na ovim programima organizuje se na više visokoškolskih institucija iz različitih evropskih država i programi vode dobijanju zajedničke odnosno dvostruke ili višestruke diplome.\nInformacije o Erazmus Mundusmaster i PhD programima dostupne su na sajtu nacionalne Erazmus kancelarije